Jika Diabetes Ketika Mengandung Tidak Hilang Selepas Bersalin, Apa Akan Jadi?

Selain kencing manis jenis 1 dan 2 yang lebih popular
 dan sering berlaku pada masyarakat kita, wujud juga diabetes ibu hamil yang hanya terjadi ketika kehamilan.

Kebiasaannya, diabetes gestasi ini hanya akan terjadi di waktu seseorang wanita itu sedang mengandung dan mungkin akan hilang kelak apabila sudah bersalin.

Persoalannya, apakah yang akan terjadi kepada penderita sekiranya diabetes ibu hamil ini tidak hilang selepas bersalin? Jom teruskan membaca artikel untuk tahu!

Apa itu diabetes ibu hamil?

Untuk pengetahuan anda, diabetes ibu hamil adalah
sejenis penyakit kencing manis ketika mengandung
 yang akan bermula semasa minggu ke-24 kehamilan.

Kondisi ini boleh mempengaruhi bagaimana sel-sel dalam tubuh badan menggunakan glukosa lantas menyebabkan peningkatan kadar gula dalam darah.

Apa yang menakutkan adalah diabetes ibu hamil mungkin tidak akan menunjukkan sebarang simptom dan hanya dapat dikesan apabila glukosa sudah terlalu tinggi.

Pun begitu, sebahagian wanita mungkin masih akan menunjukkan beberapa simptom seperti:

Selalu haus

Kerap kencing

Cepat penat

Mulut kering

Namun simptom-simptom di atas ini juga merupakan
 gejala yang biasa berlaku semasa wanita mengandung
, jadi sila berjumpa doktor untuk didiagnosis.

Apa punca diabetes ibu hamil?

Insulin adalah hormon yang dihasilkan oleh pankreas iaitu organ yang terletak di belakang perut.

Ia membantu tubuh badan anda untuk menggunakan serta memanfaatkan glukosa bagi mendapatkan tenaga dan mengawal kandungan gula dalam darah.

Punca kondisi ini terjadi kerana tubuh badan ibu hamil tidak dapat menghasilkan insulin mencukupi ataupun jika menghidapi kerintangan insulin.

Terdapat beberapa faktor risiko yang boleh menyebabkan diabetes ibu hamil berlaku seperti:

Berusia lebih daripada 25 tahun

Mempunyai ahli keluarga yang menghidap diabetes

Mempunyai berat badan berlebihan atau obesiti

Mengalami sindrom polisistik ovari

Mengalami intoleransi glukosa

Mengambil ubatan tertentu seperti glukokortikoid, antipsikotik atau
 beta-blockers

Jika ia tidak dirawat, anda dan bayi akan…

Penyakit kencing manis ibu hamil ini juga adalah sama seperti jenis diabetes yang lain, yang akan mendatangkan kesan sampingan kepada penderita.

Apa yang lebih membimbangkan adalah diabetes ibu hamil ini akan menjejaskan kedua-dua ibu mengandung itu sendiri serta bayi dalam kandungan.

Berikut adalah kesan kencing manis gestasi ini kepada ibu yang hamil dan bayi dalam perut:

Kesan diabetes gestasi kepada ibu yang mengandung

Berisiko bersalin dengan cara pembedahan caesarean

Berisiko diminta untuk bersalin dengan lebih awal

Berisiko mengalami diabetik ketoasidosis

Berisiko mengalami jangkitan kulat pada kulit

Berisiko terkena jangkitan pada salur kencing

Proses induksi untuk gagal adalah lebih tinggi

Kesan diabetes gestasi kepada bayi dalam kandungan

Berisiko lahir dengan saiz yang terlalu besar

Berisiko bahu tersangkut pada salur lahir ibu

Berisiko menghidap penyakit kencing manis

Berisiko mengalami masalah kegemukan

Berisiko mengalami kecacatan saraf

Kematian mengejut bayi dalam kandungan

Disebabkan itu, adalah penting untuk ibu hamil yang mengalami kondisi ini mengawal serta merawat ia agar tidak melarat. Bagaimana jika ia tidak hilang?

Apa akan berlaku jika ia tidak hilang?

Buat anda yang masih belum tahu, kondisi diabetes ibu hamil boleh berlaku kepada wanita mengandung
walaupun sebelum ini mereka tidak pernah mengalaminya
.

Selain itu, ada juga wanita yang akan mengalaminya lebih daripada 1 kali pada setiap kehamilan mereka namun ia akan hilang apabila sudah bersalin kelak.

Ya, ramai pakar berpendapat bahawa penyakit kencing manis ibu mengandung akan hilang dengan sendiri apabila mereka sudah melahirkan anak.

Namun, ada juga keadaan tertentu di mana kondisi ini tidak akan hilang walaupun sudah bersalin dan akan membawa kepada masalah lain pula.

Sekiranya kondisi ini tidak hilang, ibu hamil tadi akan berisiko mengalami kencing manis jenis 2 sebagai lanjutan daripada kondisi diabetes ibu hamil.

Apa perlu buat jika ada diabetes gestasi?

Perkara pertama yang anda perlu lakukan adalah berjumpa dengan doktor untuk diagnosis bagi mengesahkan sama ada anda benar-benar mengalaminya.

Jika anda sudah disahkan menghidapinya, terdapat beberapa cara untuk dibuat ibu hamil bagi mengawal dan merawat kondisi ini termasuklah:

Kurangkan pengambilan gula dalam makanan & minuman

Lakukan aktiviti fizikal dengan lebih kerap

Dapatkan suntikan insulin jika perlu

Turunkan berat badan sebelum/semasa kehamilan

Paling penting, sentiasa ukur dan lihat kadar gula dalam darah anda semasa sedang hamil bagi mengelak komplikasi pada anda dan juga bayi.

Jika ada sebarang persoalan mengenai kondisi diabetes gestasi ini, sila berkomunikasi dan berkonsultasi dengan doktor anda segera.


Benarkah Kehamilan Menyebabkan Seseorang Menjadi Pelupa?

Kehamilan akan mengakibatkan berlakunya pelbagai kondisi berkenaan kesihatan. Antara kondisi yang dimaksudkan adalah menjadi seorang pelupa. Ia adalah satu kondisi yang biasa dan normal. Kondisi ini dikenali sebagai ‘momnesia’. Ikut artikel ini untuk mengetahui lebih lanjut mengenainya.

Ya, ia adalah benar

Anda tidak perlu takut kerana ia adalah normal dan tidak akan menyebabkan sebarang kesan sampingan kepada mental dan fizikal anda. Bukan hanya kehamilan yang akan menyebabkan ia berlaku malahan kesibukan, tekanan serta tidak cukup tidur juga mampu menyebabkannya.

Menjadi seorang pelupa ketika sedang hamil mungkin disebabkan oleh perubahan kadar hormon progesteron dan estrogen yang meningkat 40 kali ganda di dalam otak wanita hamil. Peningkatan hormon ini akan menjejaskan fungsi neurologi dan ruang memori anda. Selain itu juga, kehamilan akan mengubah keutamaan anda. Ini menyebabkan otak anda akan mengutamakan bayi anda berbanding perkara lain.

Bagaimanakah untuk mengatasinya?

Buat catatan

Anda boleh membuat catatan aktiviti seharian anda untuk membantu anda menjalani kehidupan. Catatkan sebarang perkara yang anda rasakan sukar untuk diingat seperti senarai barang dapur untuk dibeli atau temu janji anda. Bawa bersama buku nota ke mana-mana termasuklah apabila berjumpa doktor untuk mencatat setiap pesanan atau saranan doktor.

Guna ‘electronic planner’

Kesemua ‘elektronic planner’ mempunyai fungsi yang sama iaitu memperingatkan anda mengenai tugas yang anda perlu lakukan sepanjang hari. Lebih mudah jika anda menggunakan peranti yang mudah dibawa ke mana sahaja seperti telefon pintar atau komputer riba untuk memastikan anda kekal fokus dan tidak terlepas apa-apa perkara yang penting.

Minta bantuan individu lain

Berbincanglah dengan pasangan atau rakan anda mengenai perkara ini. Minta mereka untuk sentiasa memerhatikan anda. Ini dapat membantu sekurang-kurangnya apabila anda tertinggal sesuatu barangan bersama mereka. Pasangan anda merupakan individu yang perlu sentiasa peka terhadap setiap tindak-tanduk anda untuk membantu anda.

Ambil ‘choline’

‘Choline’ adalah sejenis mineral yang membantu menghasilkan acetylcholine iaitu bahan kimia yang merangsang memori. Saintis mempercayai bahawa pengambilan ‘choline’ ini semasa hamil akan membantu meningkatkan memori anda semasa hamil di samping membantu dalam perkembangan otak bayi. Selain itu, omega-3 juga sangat membantu dalam memastikan fungsi otak yang sihat.

Menjadi seorang pelupa adalah normal bagi wanita hamil. Jika anda sedang hamil atau sedang merancang untuk hamil, anda bersedia untuknya. Selagi anda dan pasangan mampu untuk meneruskan hidup seperti biasa tanpa sebarang impak negatif, tiada apa yang perlu dirisaukan mengenai perkara ini.

Hello Health Group
 tidak menyediakan nasihat perubatan, diagnosis, atau rawatan.


Selaran Matahari: Makanan Yang Membantu Melindungi Diri Anda

Dengan mendedahkan diri kepada sinaran UV matahari untuk tempoh beberapa minit, kita akan memperolehi vitamin D. Namun, pendedahan secara berlebihan kepada sinaran UV akan mendedahkan kita kepada radikal bebas yang boleh mengakibatkan kanser kulit dan penuaan. Tetapi, ada masanya kita sukar untuk mengelakkan diri dari terdedah kepada sinaran UV untuk tempoh yang lama yang menyebabkan berlakunya selaran matahari. Tetapi, tahukah anda sebenarnya terdapat makanan yang dapat membantu melindungi diri anda dari selaran matahari?

 Tembikai dan tomato

Kedua-duanya mengandungi lycopene – antioksidan yang bertanggungjawab untuk warna merah pada tembikai – ia menyerap sinaran UVA dan UVB. Pengambilan secara konsisten akan menjadikan lycopene untuk dapat bertindak sebagai pelindung matahari semula jadi.

 Lobak dan sayuran berdaun hijau

Beta karoten kepada vitamin A – mineral yang sangat penting untuk kesihatan kulit. Memakan pelbagai jenis makanan yang tinggi kandungan nutrien ini memudahkan kuota keperluan harian anda. Lobak dan sayuran berdaun hijau seperti bayam, merupakan sumber beta karoten yang baik untuk diet pemakanan anda. Lebih baik, sayuran berdaun adalah tinggi kandungan antioksidan lutein dan
zeaxanthin
 yang dapat melindungi kulit dari kedutan, kerosakan berpunca dari sinaran matahari dan juga kanser kulit.

 Teh hijau

Minuman teh ini didapati dapat mengurangkan kerosakan kulit akibat cahaya UVA dan melindungi daripada penurunan kolagen – protein yang paling banyak dalam badan, memberikan keanjalan. Ia juga minuman yang tinggi kandungan antioksidan dalam
catechin
 yang dapat melindungi kulit dari kerosakan UV.

 Bunga kubis

Apabila berkaitan dengan sayuran dan buahan, kita lebih tertarik dengan warna yang lebih menyerlah kerana kandungan antioksidan yang tinggi. Tetapi, bunga kubis, walaupun warna tidak seceria sayuran lain, ia mengandungi kandungan antioksidan yang tinggi yang dapat membantu melawan tekanan oksidatif daripada radikal bebas. Sayuran ini juga merupakan makanan yang berperanan sebagai pelindung matahari semula jadi. Ini kerana kewujudan histidin – asid alfa-amino yang merangsang pengeluaran asid urokanik, yang menyerap sinaran UV.

 Salmon

Salmon mengandungi lemak sihat tinggi yang terkandung asid lemak omega-3 yang berperanan sebagai pelindung antiradang yang hebat. Ikan ini juga merupakan sumber utama antioksidan karotenoid yang dikenali sebagai astaxanthin – yang membantu memperbaiki kerosakan daripada sinaran UV dan menjaga keserian kulit.

 Badam

Merupakan kacang yang penting yang dapat melindungi kerosakan kulit. Badam, walnut dan biji bunga matahari – mengandungi vitamin E – antioksidan penting yang dipercayai dapat melindungi kulit dari sinaran matahari apabila digabungkan dengan beta karoten yang terkandung dalam buah-buahan, sayuran dan juga suplemen lain.

 Jambu batu

Buahan yang kaya dengan antioksidan ini mengandungi kandungan vitamin C tinggi – penting sebagai perlindungan kulit – yang dapat menyediakan kulit kepada sinaran matahari. Anda juga boleh memilih buahan sitrus lain atau sayuran brokoli yang kaya dengan vitamin C.

 Koko

Koko yang terkandung dalam kebanyakan coklat, terutama coklat gelap bukan sahaja dapat melindungi kulit daripada selaran matahari tetapi juga mencantikkannya. Koko membantu peredaran darah dan menghidrat kulit. Memakan coklat yang tinggi kandungan koko dapat membantu menguat dan melindungi kulit daripada sinaran matahari.

 Avokado

Seperti vitamin C, vitamin E yang terkandung dalam avokado juga merupakan sumber antioksidan penting yang dapat melindungi kulit daripada kerosakan berpunca daripada radikal bebas. Vitamin E juga memainkan peranan sebagai antipenuaan. Jadi pengambilan avokado bukan sahaja dapat melindungi kulit daripada kedutan berpunca dari sinaran UVA, tetapi dalam masa yang sama anda juga melindungi kulit daripada penuaan.

 Delima

Butiran buahan kecil berwarna merah ini merupakan sumber antioksidan yang hebat yang dapat memperlahankan dan mencegah tekanan oksidatif daripada radikal bebas yang akan menjejaskan kelembutan kulit.

Anda mungkin berminat untuk membaca:

Adakah anda alahan coklat?

Manfaat Teh Hijau Untuk Kesihatan

Kesan Pengambilan Vitamin D Berlebihan


Penyakit Jantung: Pernahkah Anak Anda Mengadu Sakit Dada?

Sakit dada pada kanak-kanak adalah simptom yang sangat biasa. Malah, ia adalah salah satu sebab yang paling kerap kenapa seorang kanak-kanak boleh dirujuk kepada ahli kardiologi. Ia memberi kesan kepada kanak-kanak lelaki dan perempuan sama.

Kebanyakan kanak-kanak akan mengadu simptom ini pada usia antara 7 tahun dan remaja, tetapi sakit dada yang disebabkan oleh keadaan jantung adalah kurang daripada 1 peratus. Lebih kerap ia berkaitan dengan penyakit virus, tekanan, atau yang paling biasa, kesakitan muskuloskeletal.

Punca umum sakit dada pada kanak-kanak

Pada kanak-kanak dan remaja, sakit dada biasanya tidak disebabkan oleh jantung atau paru-paru. Ia biasanya disebabkan oleh:

Tekanan otot atau sendi

Kanak-kanak mungkin mengalami kesakitan dada daripada melakukan aktiviti berbeza atau lebih berat daripada biasa. Biasanya, ia boleh mencetuskan rasa sakit dengan pergerakan tertentu atau dengan menekan kawasan tertentu.

Keradangan

Jika rusuk lembut bersebelahan dengan tulang dada, ia mungkin
kosokondokritis
, sejenis keradangan bersama.

Keadaan ini akan hilang dalam beberapa hari. Rawatan yang terbaik adalah mengambil penghidap kesakitan dan menjauhkan diri dari aktiviti yang memburukkan lagi kesakitan.

Penjelasan Ahli Kardiologi Pediatrik

Menurut myheart.net, sakit dada pada kanak-kanak adalah aduan yang sering didengar daripada kanak-kanak hingga remaja. Selalunya ia bukan simptom penyakit jantung pada kanak-kanak. Malah, lebih daripada 95% kanak-kanak yang dirujuk ahli kardiologi pediatrik untuk kesakitan dada, tidak mempunyai punca jantung yang boleh dikenalpasti.

Bagaimanapun, sudah pasti ibu bapa persoalkan punca yang menyebabkan simptom ini. Oleh kerana terdapat banyak struktur di dalam dada, terdapat banyak sebab yang menyebabkan kesakitan dada. Antara sebab yang berbeza daripada kesakitan dada seperti berikut.

Punca muskuloskeletal

Mungkin sakit dada yang biasa berlaku pada kanak-kanak adalah berkait dengan kerengsaan di dinding dada atau sistem muskuloskeletal. Kebanyakan orang akan menggunakan istilah sakit dada yang semakin meningkat dan biasanya mewakili costochondritis atau keradangan sendi antara tulang rusuk dan tulang dada. Bagi kesakitan ini, biasanya pengambilan ubat-ubatan anti-radang boleh membantu.

Punca lain yang biasa adalah sindrom penangkapan terdahulunya (
precordial catch syndrome
). Kesakitan ini digambarkan sebagai kesakitan mendadak tang teruk di dada kiri. Ia juga kadang-kadang menyebabkan kesakitan apabila bernafas dan akan hilang dalam masa beberapa minit.

Kadang-kadang dinding dada kanak-kanak juga akan bergegar atau tercedera semasa sukan atau bersenam. Seperti jenis kesakitan yang lain, ia boleh diredakan dalan tempoh tertentu atau pengambilan ubat tertentu.

Punca paru-paru

Terdapat pelbagai punca kesakitan dada. Asma boleh menyebabkan sesak dada dan kesukaran bernafas. Ini adalah penyebab utama simptom ini terhadap kanak-kanak. Ia boleh dirawat dan meningkatkan kualiti hidup.

Penyebab paru-paru yang lebih ketara terhadap sakit dada terhadap kanak-kanak juga boleh berlaku. Demam dan sakit dada boleh mewakili jangkitan paru-paru. Kesakitan dada yang teruk dan berterusan boleh menjadi simptom pneumotoraks atau udara di sekitar paru-paru. Bagaimanapun, tahap sakit dada yang berkait dengan demam perlu dirawat oleh doktor.

Punca perut

Sesetengah kanak-kanak akan mengalami simptom ini pada waktu malam semasa berbaring untuk tidur atau bangun pada waktu malam. Bagi orang dewasa, kita akan berasa jantung terbakar selepas makan tertentu, kanak-kanak juga boleh mengalami simptom ini. Selain itu, seperti tekanan dan kebimbangan boleh membuatkan orang berasa simptom yang tidak selesa, kadang-kadang kanak-kanak dapat merasakannyai ke dalam dada mereka.

Punca jantung

Seperti yang dinyatakan, lebih daripada 95% rujukan sakit dada kepada ahli kardiologi kanak-kanak adalah bukan berkait dengan jantung dan kebanyakannya tidak mengancam nyawa. Walau bagaimanapun, terdapat sebab utama kesakitan ini pada kanak-kanak. kesakitan dada yang berterusan dan parah, yang dikaitkan dengan demam boleh berpunca perikarditis atau keradangan dalam kawasan jantung. Sakit dada yang berlaku berulang-ulang dengan senaman dan simptomnya bersama senaman adalah sangat penting.

Sebab lain mungkin keabnormalan injap yang teruk atau kardiomiopati hipertropik. Secara umum, sakit dada berpunca daripada jantung boleh diselesaikan dengan penilaian sejarah, pemeriksaan fizikal dan ujian mudah seperti elektrokardiogram dan ekokardiogram.


Ejakulasi Pramatang, Apa Lelaki Boleh Cuba Sebagai Cara Untuk Elak & Rawat?

Apa itu ejakulasi pramatang bermakna
ejakulasi dengan rangsangan seksual
 yang minimum sebelum dikehendaki individu tersebut.

Ia adalah antara ketidakfungsian fungsi seksual lelaki yang paling kerap berlaku.

Berdasarkan beberapa kajian, dalam 30 peratus lelaki Amerika mengalami ejakulasi pramatang.

Bagi yang lain pula, mereka sebenarnya menghadapi masalah ini tetapi tidak menyedari.

Tambahan pula,
ejakulasi pramatang merupakan masalah
 yang sangat kerap didapati dan keadaan sementara yang berlaku dalam kalangan lelaki muda atau mereka yang baru sahaja memulakan hubungan baru.

Untuk mendapatkan lebih banyak informasi tentang Kesihatan Lelaki, anda boleh klik
di sini.

Berapa cepat ejakulasi pramatang?

Keadaan ejakulasi awal dianggap
 ejakulasi pramatang jika lelaki tersebut mengalami ejakulasi sebelum pasangannya mencapai orgasm.

Ejakulasi pramatang juga dikira jika lelaki tersebut hanya dapat bertahan selama lebih kurang 1 minit.

Mereka yang mengalami keadaan ini perlu mendapatkan bantuan perubatan.

Doktor mungkin akan membincangkan sejarah perubatan dan seksual.

Anda juga mungkin akan diminta untuk melakukan ujian makmal untuk menolak sebarang kemungkinan masalah perubatan yang lain.

Purata masa yang diperlukan daripada belaian ke
ejakulasi ialah selama lima hingga 10 minit
.

Jika anda tidak bertahan selama waktu purata, anda mungkin mengalami apa itu ejakulasi pramatang.

Apa punca ejakulasi pramatang?

Keterujaan dan rasa gemuruh adalah dua punca utama yang menyebabkan apa itu ejakulasi pramatang.

Keterujaan berlaku apabila seorang
lelaki melakukan hubungan kelamin
 dengan pasangannya pada waktu permulaan dengan penuh kehendak dan keghairahan.

Melakukan hubungan kelamin setelah sela waktu yang lama atau dengan pasangan baru juga boleh meningkatkan mood yang membawa kepada keterujaan.

Adapun rasa gemuruh berpunca daripada pelbagai sebab seperti niat untuk mengelakkan kehamilan atau rasa tertekan di tempat kerja.

Dalam kes lain pula, apa punca ejakulasi pramatang boleh
berlaku disebabkan sklerosis berbilang
, bahagian kelamin yang sangat sensitif, kecederaan pada saraf dan masalah-masalah neurologikal yang lain.

Apa patut lelaki buat untuk mengelak & merawat?

Pertamanya, pesakit hendaklah menarik nafas.
Ia membantu mencegah reaksi stres
 dan memberikan masa untuk mereka bertenang.

Apabila mengadakan hubungan kelamin, lelaki hendaklah menyentuh seluruh badan berbanding fokus kepada alat kelamin semata.

Kesedaran terhadap tubuh badan dapat membantu menyelesaikan masalah ejakulasi pramatang secara kekal.

Selain itu, elakkan mengambil dadah atau minuman keras. Dengan ini, kesedaran terhadap tubuh badan mereka dapat ditingkatkan. Terdapat juga
 kaedah lain yang boleh dicuba
:

Pengambilan
ubat ejakulasi pramatang di farmasi

Kaedah berhenti-dan-mula. Relaks selama 20-30 minit dan mula semula.

Posisi bawah. Posisi ini membantu mengurangkan sensitiviti dalam sesetengah lelaki dengan cara mereka tidak perlu menampung berat badan mereka dan akan lebih relaks.

Bagaimana pula jika semua itu tidak membantu?

Lebih kurang 75 peratus wanita
mengalami orgasme atau kepuasan seksual
 melalui stimulasi klitoris.

Lelaki sepatutnya bertanyakan pasangan mereka apa yang mereka sukakan dan mencari pelbagai kaedah sehigga mereka dapat melakukan teknik yang betul.

Bagaimanapun, terdapat keadaan di mana
lelaki yang mengalami ejakulasi pramatang
 disebabkan masalah fizikal atau isu emosi yang lebih mendalam.

Maka, jika tiada perubahan dalam masa beberapa bulan, mereka perlu merujuk doktor.

Sekiranya anda mempunyai sebarang pertanyaan tentang apa itu ejakulasi pramatang, sila berunding dengan doktor bagi memahami rawatan terbaik untuk anda.


5 Sebab Isteri Susah Keluar Air Mani Semasa Seks, No. 1 Punca Paling Kerap Berlaku!

Berbicara tentang
ejakulasi
 dan
air mani
, pasti akan mengaitkannya dengan lelaki. Ini kerana suami selalu mendapat perhatian dan menjadi keutamaan semasa hubungan seks.
Persoalannya, pernahkah anda terdengar atau terlihat air mani perempuan?

Untuk mendapatkan lebih banyak info tentang Kesihatan Seksual, sila dapatkannya
di sini.

Mengenal air mani perempuan

Bukan sahaja kaum Adam, kaum Hawa juga sebenarnya akan mengalami
klimaks
 dan ejakulasi semasa melakukan hubungan seks. Dalam erti kata yang lain, wanita juga akan mengeluarkan air mani bagi menandakan kepuasan nafsu syahwat mereka.

Akan tetapi, pasti ramai yang belum tahu bagaimana rupa
air mani
 yang sebenar buat para wanita, bukan?

Buat anda yang tertanya-tanya, air mani wanita adalah lebih kurang sama sahaja seperti
air mani lelaki
 dari segi penampilannya.

Ia mempunyai warna putih, tekstur likat, dan rasa masin, masam atau manis, bergantung kepada pemakanan. Jadi, perbezaan antara air mani perempuan dengan lelaki hanyalah kewujudan sperma di dalamnya.

Bagaimana pula dengan kuantiti?

Jawapannya,
ia bergantung kepada keupayaan wanita itu sendiri
. Ada wanita yang mampu memancutkan air mani (
squirting
) semasa ejakulasi dan ada yang tidak mampu dan hanya akan mengeluarkannya seperti lelehan sahaja.

Maksunya,
kuantiti air mani wanita adalah berbeza mengikut individu
. Malah, ada juga di kalangan perempuan yang sangat susah untuk mengeluarkan air mani.

Keadaan ini mungkin berlaku ekoran wanita tidak dapat mencapai klimaks atau orgasma disebabkan oleh beberapa faktor.

Sebab air mani perempuan susah keluar semasa seks

Jika kaum lelaki sering dimomokkan dengan masalah
ejakulasi pramatang
 atau keluar air mani terlalu awal ketika beraksi di ranjang, wanita mungkin ada masalah lain yang lebih membimbangkan iaitu air mani wanita
susah keluar semasa melakukan hubungan seks
 bersama pasangan.

Menurut kajian, kira-kira hampir
1 daripada 3 wanita tidak mampu mencapai orgasma semasa melakukan hubungan intim
.

Ramai pasangan terpaksa melakukan rangsangan tambahan menggunakan tangan dan oral untuk mengeluarkan air mani wanita.

Persoalannya, apakah yang menyebabkan air mani perempuan susah keluar, ya? Berikut merupakan jawapannya:

#1. Kurang rangsangan pada klitoris

Menurut doktor pakar kehamilan dari New York,
rangsangan klitoris
 sangat diperlukan dalam usaha wanita mencapai klimaks. Tanpanya, orgasma dan air mani mustahil untuk dikeluarkan.

Klitoris ada banyak saraf yang sangat sensitif terhadap apa-apa rangsangan, tidak kira sentuhan tangan atau jilatan lidah. K
litoris adalah kunci utama dalam memuaskan nafsu syahwat wanita.

Oleh itu, pasangan suami isteri sebenarnya perlu merancang perlakuan seks dengan lebih menumpukan rangsangan pada klitoris berbanding payudara. Jika tangan atau lidah masih tidak cukup, boleh guna alatan seks seperti vibrator atau dildo!

Punca air mani perempuan susah keluar #2. Tidak kenal tubuh badan sendiri

Bagi wanita, klitoris adalah
bahagian dalam tubuh badan yang perlu diutamakan
 untuk rangsangan semasa melakukan hubungan kelamin.

Setiap wanita memiliki area sensitifnya yang tersendiri. Ada yang akan ghairah jika disentuh pada puting, payudara, punggung dan sebagainya.

#3. Pengambilan ubat-ubatan

Menurut pakar, ada beberapa jenis ubat terutamanya
jenis antidepresan untuk merawat depresi
 akan memberi efek kepada fungsi seksual wanita.

Pengambilan ubat-ubatan ini mungkin akan menyukarkan usaha mengeluarkan air mani wanita.

Ini kerana ubat jenis antidepresan misalnya akan menghalang produksi hormon seks seperti serotonin, dopamin dan norepinefrin dalam tubuh badan perempuan. Tanpa hormon-hormon ini, agak mustahil untuk wanita menikmati seks bersama pasangan.

#4. Kurang hormon oksitoksin

Hormon oksitoksin adalah hormon ‘cinta’ yang dirembeskan otak sebelum, semasa dan selepas melakukan hubungan seks. Kekurangannya sudah pasti akan mengakibatkan wanita susah mencapai orgasma.

Anda dan pasangan
perlu melakukan ‘
foreplay
’ terlebih dahulu sebelum memasukkan zakar ke dalam faraj
 bagi membantu wanita lebih mudah terangsang semasa berasmara.

Adegan ‘ringan-ringan’ seperti berpelukan, bercium, berpegangan tangan serta bersentuhan badan sudah pasti dapat meningkatkan produksi hormon oksitoksin wanita.

#5. Tidak ada keyakinan diri

Wanita sukar untuk mencapai klimaks lalu mengeluarkan air mani adalah tidak mempunyai keyakinan diri
 dengan kecantikan dirinya.

Memang sudah sifat wanita untuk merasa ‘
insecure
’ terhadap pandangan pasangan terhadap mereka.

 Mereka selalu akan beranggapan bahawa diri mereka adalah gemuk, busuk, tua dan tidak mampu menarik perhatian pasangan mereka. Ini adalah salah sama sekali!

Jadi, perempuan tidak seharusnya berfikiran seperti ini. Hakikatnya, suami anda mungkin tidak begitu kisah dengan rupa dan bentuk tubuh badan anda. Ini kerana perasaan cinta yang akan membuat segala-galanya tampak indah. Cinta itu buta dan membutakan, bukan?

Konklusi

Kesimpulannya, air mani perempuan akan jadi sukar untuk dikeluarkan semasa hubungan seks adalah berpunca daripada anda dan pasangan anda sendiri.

Jadi, sila berbincang sesama anda dan dapatkan pandangan daripada doktor untuk mengetahui di mana salah dan silap anda. Hello Doktor amat berharap setiap pasangan suami isteri di luar sana sentiasa menjalani kehidupan seks yang sihat dan sejahtera.


Adakah Pengambilan Garam Yang Tinggi Mendorong Kepada Tekanan Darah Tinggi?

Walaupun hidangan masin mungkin menyenangkan kepada lelangit, tubuh anda sebenarnya lebih suka pengambilan garam yang kurang kerana
lebih banyak garam yang anda makan, semakin tinggi tekanan darah anda
. Makan garam yang banyak untuk masa yang lama akan menyebabkan tekanan darah tinggi kepada anda kerana garam punca darah tinggi.

Untuk mendapatkan lebih banyak info tentang Penyakit Jantung, sila dapatkannya
di sini.

Pengambilan garam yang tinggi menjejaskan fungsi buah pinggang anda

Garam mengganggu cara buah pinggang anda berfungsi, menyebabkan pengekalan/penahanan air.

Jika
makanan anda terlalu masin
, tubuh anda akan mula menyimpan air tambahan, yang akan membuat tekanan darah anda meningkat menyebabkan garam punca darah tinggi.

Hipertensi merosakkan hampir semua organ
 dalam tubuh anda.

Buah pinggang anda bertanggungjawab untuk mengeluarkan cecair tidak berguna. Selepas melalui sistem penapisan, cecair tambahan akan dipam ke dalam pundi kencing anda, menunggu untuk dikeluarkan sebagai urin.

Proses ini bergantung kepada keseimbangan natrium dan kalium untuk menarik air merentasi dinding sel darah ke saluran yang membawa kepada pundi kencing.

Makan terlalu banyak garam
 akan merosakkan keseimbangan tersebut, menjadikan kesukaran bagi buah pinggang anda untuk melakukan fungsinya.

Pengekalan air adalah hasil yang jelas, menyebabkan tekanan darah anda meningkat. Tekanan tambahan pada saluran darah secara beransur-ansur akan merosakkan buah pinggang.

Lama kelamaan,
buah pinggang anda akan menjadi sakit
 dan hilang keupayaan untuk membuang toksin.

Sekiranya tidak dirawat, keadaan akan berlanjutan kepada kegagalan buah pinggang, dan tubuh anda akan diracuni sendiri.

Garam punca darah tinggi – Pengambilan makanan masin yang banyak menjejaskan fungsi arteri anda

Pengambilan garam punca darah tinggi juga mewujudkan tekanan yang melemahkan dinding arteri.

Arteri anda cuba melawan tekanan dengan semakin tebal. Malangnya, ini hanya mengecilkan arteri yang lebih banyak, yang seterusnya
menghasilkan tekanan yang lebih tinggi
.

Akhirnya, arteri sama ada akan pecah atau terkumpul. Organ-organ yang terhubung ke arteri-arteri yang rosak ini akan kehilangan oksigen.

Kekurangan oksigen boleh membunuh organ secara kekal. Sekiranya arteri membawa kepada jantung, anda akan mendapat beberapa kesakitan dada sekali-sekala pada mulanya.

Sekiranya anda terus makan terlalu banyak garam, tubuh anda akan terus mengekalkan air, dan tekanan darah anda terus meningkat. Akhirnya, serangan jantung tidak dapat dielakkan.

Anda boleh mencegah ini dengan menurunkan tekanan darah anda, yang boleh dilakukan dengan mengehadkan pengambilan garam anda.

Tabiat makan biasanya yang paling sukar hilang. Tetapi jika anda bertekad untuk merawat hipertensi,
anda mesti cuba mengambil sedikit garam yang mungkin.

6g garam setiap hari adalah ideal, cuba untuk mencapai matlamat ini. Sekiranya boleh, anda harus mengelakkan makan makanan yang diproses kerana kebanyakannya mengandungi jumlah garam yang agak tinggi.


Alamak! Kena Minum Air Gula Semasa Hamil, Ibu Kena Faham Kenapa Ujian Ini Penting!

Prosedur minum air gula atau dikenali sebagai ujian toleransi glukosa (GTT) digunakan untuk mendiagnosis penyakit diabetes semasa hamil (diabetes gestasi) dengan memeriksa keadaan tubuh anda mengawal paras gula dalam darah.

Diabetes gestasi ini adalah komplikasi kehamilan yang biasa dialami
 oleh kebanyakan wanita.

Walaupun ia adalah biasa, ujiannya tidak dilakukan secara rutin.

Ujian akan diberikan sekiranya anda ada kemungkinan mendapat diabetes gestasi.

Kebiasaannya ujian dilakukan apabila kandungan berusia antara 24 hingga 28 minggu.

Ujian juga boleh dilakukan seawal kandungan 16 minggu bergantung kepada sejaran perubatan anda.

Kenapa perlu minum air gula semasa hamil?

GTT atau minum air gula adalah penting kerana diabetes gestasi selalunya tidak menunjukkan simptom yang jelas.

Jika diabetes gestasi tidak dikenal pasti dan dirawat ia mungkin boleh merisikokan anda dan kandungan.

Simptom kebiasaan diabetes gestasi adalah:

Keletihan

Dahaga yang melampau

Banyak membuang air kecil

Penglihatan kabur

Diabetes gestasi berlaku apabila badan anda gagal untuk menghasilkan insulin yang mencukupi.

Insulin adalah hormon yang memastikan paras gula dalam darah anda stabil.

Ia juga membantu tubuh untuk menyimpan gula
 apabila anda memerlukannya pada masa akan datang.

Semasa kehamilan, tubuh perlu menghasilkan insulin tambahan untuk memenuhi keperluan bayi terutamanya apabila dia sedang membesar.

Sekiranya badan anda tidak dapat menghasilkan insulin yang mencukupi, kemungkinan akan mengalami
terlalu banyak gula dalam darah dan menyebabkan diabetes gestasi
.

Kandungan gula dalam darah yang terlalu banyak bermakna bayi anda besar dan ini meningkatkan kelahiran Caesarean.

Manakala diabetes gestasi yang tidak terkawal pula menyebabkan risiko kematian bayi semasa di dalam kandungan.

Risiko kencing manis gestasi

Wanita berumur 25 tahun ke atas

Indeks Jisim Badan (BMI) adalah 30 atau lebih

Sejarah kelahiran bayi besar, melebihi 4kg

Sejarah kandungan yang mempunyai diabetes semasa hamil

Ahli keluarga mempunyai diabetes

Mengalami masalah yang berkaitan semasa hamil seperti hipertensi, penghasilan cecair amnion berlebihan (polihidramnios), keguguran

Jika mempunyai salah satu daripada faktor berkenaan, anda perlu menjalani ujian minum air gula semasa hamil.

Interpretasi hasil ujian

Jika anda diuji untuk diabetes gestasi
, doktor akan mempertimbangkan keputusan setiap ujian glukosa darah.

Jika tahap glukosa dalam darah anda lebih tinggi daripada 140 mg / dL (7.8 mmol / L) selepas ujian satu jam, doktor akan mengesyorkan ujian selama tiga jam.

Jika tahap glukosa anda darah anda lebih tinggi daripada 190 mg / dL (10.6 mmol / L) selepas ujian satu jam, anda akan didiagnosis dengan diabetes gestasi.

Rawatan kencing manis gestasi

Dalam kebanyakan kes, anda boleh mengawal ia dengan mengubah diet dan selalu bersenam.

Doktor akan menasihatkan anda mengenai cara-cara mengawal tahap gula dalam darah dengan langkah seperti:

Mengamalkan diet seimbang yang sihat

Mengurangkan pengambilan makanan dan minuman bergula

Jika berat badan berlebihan sebelum hamil
, anda disarankan untuk mengurangkan pengambilan kalori dan melakukan senaman ringan sekurang-kurangnya 30 minit setiap hari.

Doktor juga akan menerangkan bagaimana cara untuk memantau tahap gula dalam darah selain minum air gula semasa hamil.

Kemudian anda boleh memeriksa sama ada perubahan yang dilakukan memberi kesan atau tidak kepada kondisi diri sewaktu hamil ini.


Makanan Harus Dielakkan ketika Berbuka

Bulan Ramadan adalah antara bulan yang dinantikan. Bukan sahaja kerana kemeriahan untuk berpuasa, bersolat terawih tetapi tidak dapat dinafikan, kemeriahan membeli juadah di bazaar juga adalah antara yang ditunggu.
Pelbagai jenis makanan yang mungkin sukar diperolehi pada bulan-bulan lain, akan terjual di bazar. Namun, tahukah anda,  dalam keseronokan membeli juadah makanan berbuka, terdapat beberapa jenis makanan harus dielakkan ketika berbuka? Ikuti artikel ini untuk mengetahui apakah jenis makanan harus dielakkan ketika berbuka.

Jenis makanan harus dielakkan ketika berbuka

 Makanan bergoreng

Mengambil makanan bergoreng ketika perut kosong, berkemungkinan boleh menyebabkan perut menjadi kejang dan kembung. Ini berlaku kerana kesukaran sistem pencernaan untuk menghadam makanan bergoreng tersebut. Memandangkan makanan bergoreng akan dimasak dalam minyak yang bersuhu tinggi, ia mungkin mengandungi lemak trans – terbentuk apabila lemak tak tepu menjalani proses yang dipanggil penghidrogenan – sekali gus menjejaskan diet dan kesihatan kita yang meningkatkan risiko untuk mendapat pelbagai jenis penyakit termasuk penyakit hati, kanser, diabetes dan
obesiti.

 Tinggi kandungan gula

Mengambil sama ada makanan atau minuman yang mengandungi kandungan
 gula
 yang tinggi boleh menyebabkan anda cenderung berdepan isu
dehidrasi.
 Selain akan mengakibatkan anda cepat kenyang, makanan atau minuman dengan kandungan gula yang tinggi kerap kali menjadi makanan yang tidak berkhasiat dan boleh menyebabkan beberapa masalah kesihatan seperti kenaikan berat badan, diabetes dan lain-lain.

 Makanan pedas

Makanan pedas tidak dinafikan ia memberikan beberapa manfaat untuk kesihatan. Tetapi pengambilannya pada waktu berpuasa tidak begitu digalakkan. Mengambil makanan pedas ketika bersahur boleh menyebabkan anda akan merasa lebih dahaga sepanjang hari berpuasa. Manakala pengambilannya sewaktu berbuka ketika perut kosong, boleh menyebabkan ketidakselesaan pada perut dan mengakibatkan sakit perut atau
cirit-birit
.

 Buah-buahan

Jangan tersalah anggap. Buah-buahan adalah amat bagus untuk diambil ketika berbuka puasa, tetapi pengambilannya secara berlebihan sejurus selepas berbuka puasa boleh menyebabkan ketidakselesaan dalam perut. Ini kerana fruktosa sukar untuk dimetabolismekan dan ia akan mengalir ke dalam usus anda yang berkemungkinan boleh mengakibatkan kerengsaan pada lapisan usus anda.

Anda mungkin berminat untuk membaca artikel:

Kekal Terhidrat ketika Berpuasa

Bolehkah Pesakit Hati Kronik Berpuasa?

Kesan Minum Air Sejuk Semasa Berpuasa Ramadan


Gemar Beronani Punca Wanita Jadi Mandul? Jangan Cepat Sangat Percaya Mitos!

Masturbasi ataupun onani adalah sensitif untuk diperkatakan.
Anda mungkin pernah dengar pelbagai khabar angin berkaitan dengan perlakuan onani.
Sebagai contoh, salah satu penyebab wanita mandul adalah disebabkan wanita beronani!

Selain itu, tabiat ini turut dikatakan boleh mendatangkan penyakit dan menyebabkan seseorang itu menjadi buta.
Tetapi, sejauh manakah kebenarannya?

Sebenarnya,
perlakuan masturbasi
 tidak akan mendatangkan sebarang keburukan terhadap kesihatan. Sebaliknya, onani merupakan sesuatu yang baik untuk kesihatan mental dan fizikal.

Perbuatan ‘melancap’ merupakan satu bentuk tingkah laku seksual yang paling selamat kerana ia tidak akan mendedahkan pelakunya terhadap sebarang penyakit kelamin. Onani tidak akan menyebabkan anda mengandung ataupun
dijangkiti STD
.

Ramai yang tidak selesa apabila bercakap tentang masturbasi. Disebabkan larangan beronani dalam agama, ramai wanita yang percaya perkara yang tidak betul berkaitan masturbasi.

Antara perkara yang sering dikaitkan dengan masturbasi ialah
kemungkinan untuk mandul
 akibat perlakuan ini. Tapi, betulkah?

Untuk mendapatkan lebih banyak info tentang Kesihatan Wanita, sila dapatkannya
di sini.

Adakah wanita beronani berisiko untuk mandul?

Wanita yang kerap melakukan onani TIDAK AKAN menjadi mandul. Aktiviti ini juga tidak akan mempengaruhi kehamilan melainkan anda mempunyai masalah kesihatan ataupun komplikasi lain.

Ramai wanita yang anggap onani boleh
mengganggu kitaran haid mereka
. Disebabkan itu, mereka percaya bahawa wanita beronani sukar untuk mengandung apabila tiba saatnya nanti.

Sebagai wanita, anda perlu tahu bahawa onani tidak akan mengganggu kitaran haid anda ataupun mengurangkan keupayaan anda untuk mengandung. Untuk pengetahuan anda, kemandulan merupakan sesuatu yang sukar untuk didiagnosis.

Punca yang menyebabkan sesebuah pasangan itu tidak mampu untuk mempunyai anak adalah disebabkan oleh faktor lelaki (1/3) atau faktor wanita (1/3), ataupun kedua-duanya sekali.

Baca juga:

Hari-Hari Onani, Lama-Lama Ia Akan Beri 4 Kesan Bahaya Ini Pada Otak Anda!

Ini 5 Fakta Kaum Hawa Perlu Tahu Tentang Onani Wanita

Selain itu, faktor lain turut memainkan peranan. Sebagai contoh, wanita yang tidak boleh mengandung atau mandul mungkin
tidak boleh melakukan ovulasi.

Dalam masa yang sama, proses persenyawaan memerlukan sperma yang sihat dan cukup. Jika
sperma lelaki tidak berkualiti
, wanita juga akan alami masalah untuk mengandung.

Kadangkala, wanita yang sukar mengandung bukanlah mandul, tetapi mereka mungkin perlu melakukan hubungan seksual dengan lebih kerap.

Selain itu,
wanita yang ingin hamil
 juga perlukan uterus dan tiub falopio yang sihat.

Tidak ada satupun faktor kemandulan di atas yang menyentuh tentang aktiviti onani.

Malah, aktiviti onani sebenarnya boleh bantu wanita memperbaiki hubungan seksual mereka.

Wanita yang gemar beronani lebih faham tentang stimuli ataupun pergerakan yang boleh membuatkan mereka orgasma.

Malah, mereka juga lebih arif tentang tubuh badan mereka dan berani untuk mencuba jenis sentuhan, tekanan ataupun pergerakan lain yang boleh
bantu mereka mencecah klimaks.

Rasa bersalah akibat masturbasi

Ramai wanita beronani rasa bersalah selepas melakukan masturbasi. Ada yang rasa diri mereka kotor ataupun memalukan selepas melakukan onani.

Wanita mungkin mempunyai pemikiran seperti ini disebabkan oleh faktor budaya, agama dan keluarga.

Namun, aktiviti onani boleh menjadi masalah jika ia mempengaruhi kehidupan seharian anda. Tambah lagi, wanita yang kerap beronani boleh
menjadi ketagih
 dan sukar untuk berhenti.

Ketagihan terhadap masturbasi boleh meretakkan hubungan antara suami dan isteri disebabkan oleh kecenderungan untuk melakukan masturbasi melebihi segalanya.

Selain itu, untuk pelajar pula, individu yang ketagih beronani lebih cenderung untuk mempunyai masalah untuk fokus ketika belajar.

Mereka yang mempunyai perubahan tingkah laku akibat ketagihan onani perlu berjumpa dengan pakar untuk mendapatkan bantuan.

Masturbasi merupakan cara yang
amat berkesan untuk mengurangkan stres.
 Namun, jika anda melakukannya dengan terlalu kerap, ia mungkin akan mengganggu hubungan, kerjaya dan nafsu seksual anda.

Bolehkah wanita beronani?

Amalan masturbasi, walaupun tidak akan menyebabkan apa-apa implikasi dari segi kesihatan, ia mungkin akan mempengaruhi seseorang dari segi mental.

Wanita beronani secara keterlaluan bukan sahaja boleh membuatkan seseorang itu jadi ketagih, malah ia juga boleh memusnahkan keyakinan diri seseorang disebabkan rasa bersalah yang akan dirasai sejurus aktiviti masturbasi yang dilakukan berakhir.

Masturbasi tidak akan menjadi penyebab wanita mandul ataupun mempengaruhi aktiviti seksual seseorang.

Namun, wanita beronani dengan kerap mungkin akan mengalami rasa sakit pada
bahagian klitoris
. Oleh itu, hubungan seks antara suami isteri mungkin akan jadi menyakitkan.

Selain itu, individu yang ketagih beronani mungkin
tidak akan mudah puas ketika di ranjang.
 Sukar untuk mereka mencapai orgasma kerana mereka sudah biasa ‘merangsang’ tempat yang spesifik ketika beronani.

Walau bagaimanapun, ingatlah bahawa setiap perbuatan itu lebih baik dilakukan secara bersederhana. Elakkan daripada melakukan onani terlalu kerap kerana ia boleh menyebabkan ketagihan. Namun, perlakuan ini bukan
penyebab wanita menjadi mandul.


Nak Belikan Si Kecil Basikal? Mummy Daddy, Ambil Kira Aspek Penting Ini!

Anda sedang mempertimbangkan untuk membeli basikal untuk a
nak? Tetapi basikal budak yang bagaimana harus dipilih ya?

Apakah pula perbezaan antara basikal roda tiga, basikal dengan roda tambahan (
training wheels
) atau basikal imbangan (
balance bike
)?

Dalam perkongsian artikel ini ada penjelasannya. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Basikal budak pertama untuk anak

Apabila anda ingin
membeli basikal pertama untuk anak
, terdapat 3 pilihan sama ada basikal roda tiga, basikal dengan roda tambahan atau basikal imbangan.

Ini perbezaannya yang perlu anda ketahui:

Basikal roda tiga

Tricycle
atau basikal dengan roda tiga biasanya sangat rendah ke tanah dan menjadikan ia sangat stabil.

Namun, tidak seperti basikal biasa,
tricycle
 tidak membantu anak untuk mengembangkan kemahiran imbangan dan agak sukar untuk bergerak.

Tetapi tidak dinafikan,
anak akan tampak comel
 apabila menunggang basikal beroda tiga ini.

Roda tambahan

Roda tambahan ini merupakan bahagian yang ditambah pada basikal beroda dua biasa.
Bagi
kebanyakan ibu bapa,
 ini adalah cara untuk anda belajar menunggang basikal.

Biasanya ibu bapa akan membeli basikal bersama roda tambahan untuk anak belajar menunggang basikal. Apabila tiba masanya, roda tambahan ini akan dibuka semula.

Walau bagaimanapun, kebenarannya adalah dengan adanya roda latihan ini,
anak tidak belajar
untuk mengimbangi diri. Sebaliknya mereka akan bergantung kepada roda tambahan ini seperti tongkat.

Balance Bike

Basikal ini terdiri daripada dua roda dan tiada pedal, di
 mana ia memerlukan kanak-kanak untuk duduk di atas pelana, menolak dan mengimbangi.

Dikatakan melakukan keseimbangan adalah bahagian paling sukar
untuk belajar
 menunggang, maka proses ini akan menjadi mudah jika anak memulakan dengan basikal imbangan.

Kini anda sudah mengetahui antara jenis-jenis basikal yang terdapat di pasaran
untuk si kecil.
Basikal mana yang sesuai untuk dijadikan pilihan, keputusan adalah di tangan anda.

Tip memilih basikal budak kecil yang sesuai

Seperkara yang perlu ditekankan di sini, kebanyakan basikal yang dikeluarkan untuk kanak-kanak tidak mempunyai kualiti tinggi seperti
basikal dewasa.

Ini kerana basikal yang berkualiti tinggi tentu perlu dijual dengan harga lebih mahal.

Kebanyakan ibu bapa akan menganggap perkara itu sebagai pembaziran kerana ia hanya akan digunakan untuk tempoh 1 atau 2 tahun sahaja sebelum
anak membesar.

Sebaiknya membeli basikal yang bersesuaian dengan umur dan selamat untuk anak adalah perkara paling penting.

Basikal mestilah pada saiz yang sesuai untuk anak, di mana mereka boleh menahan basikal menggunakan kaki yang rata di atas tanah dengan selesa.

Anak sepatutnya boleh naik ke pelana atau tempat duduk dengan menundukkan basikal ke satu sisi.

Apabila mengayuh basikal, lutut tidak seharusnya terkena hendal dan kaki tidak seharusnya diregangkan sehingga menyukarkan anak menggerakkan basikal dengan mudah.

Baca juga:

Saiz basikal budak

Banyak perkara perlu anda pertimbangkan apabila memilih saiz basikal yang
bersesuaian dengan anak
.

Umumnya, basikal kanak-kanak adalah mengikut diameter roda dan bukannya ketinggian tempat duduk atau saiz bingkai.

Ini panduannya:

Usia 4 – 5 tahun

Diameter roda, 12-14 inci; kelim kanak-kanak (
child’s inseam)
, 14 hingga 20 inci. Kebanyakan basikal yang lebih kecil ini dilengkapi dengan roda tambahan.

Basikal budak kecil usia 6 tahun

Diameter roda, 16 inci; kelim kanak-kanak, 18 hingga 21 inci. Kebanyakan basikal ini mempunyai brek
coaster
; ada yang mempunyai brek tangan.

Usia 7 – 8 tahun

Diameter roda, 20 inci; kelim kanak-kanak, 22 hingga 25 inci. Basikal untuk usia ini boleh mempunyai lebih daripada 1 kelajuan dan mempunyai brek tangan.

Usia 9 tahun dan ke atas

Diameter roda, 24 inci; kelim kanak-kanak, 26 inci dan lebih. Basikal jenis ini biasanya mempunyai ciri-ciri basikal dewasa.

Kelim kanak-kanak berkaitan basikal ini adalah ukuran celah kangkang anak. Untuk mengukurnya anda perlu meminta anak:

Berdiri tegak ke dinding.

Letakkan pembaris atau buku pada celah kangkang anak.

Ukur daripada bahagian atas pembaris atau buku hingga ke lantai – inilah ukuran kelim yang diperlukan.

Basikal budak untuk anak yang semakin membesar

Bagaimana untuk membeli basikal untuk anak jika mereka tidak kekal pada saiz yang sama? Disebabkan faktor ini, anda mungkin terfikir untuk membeli basikal yang lebih besar sebagai
pilihan menjimatkan
.

Namun terdapat kelemahannya:

Keselamatan

Jika anak tidak boleh menyentuh tanah apabila duduk di pelana atau tidak boleh mencapai hendal atau brek dengan selesa – maka ini menunjukkan ia bukanlah basikal selamat untuk mereka.

Basikal yang terlalu kecil juga boleh menyebabkan anak tidak selesa dan tidak stabil.

Keselesaan

Bayangkan jika anda sebagai individu dewasa perlu menunggang basikal yang tidak bersesuaian, pastinya
mendatangkan ketidakselesaan
, betul tak? Keadaan ini juga akan menyebabkan anda tidak mahu menunggang basikal.

Begitu juga situasinya dengan si kecil, anda pastinya mahu anak berbasikal
dengan rasa seronok
. Tetapi jika basikal tidak bersesuaian, tiada keseronokan buat mereka.

Kesimpulan

Apabila bercakap mengenai pembelian basikal budak kecil, ia sebaiknya tidak dibeli untuk
dijadikan hadiah.
 Tetapi cara terbaik untuk membeli basikal adalah dengan membawa anak bersama ke kedai. Ingin tahu kenapa?

Membawa anak ke kedai basikal adalah perlu bagi melakukan uji tunggangan bagi menentukan sama ada ia basikal yang bersesuaian atau tidak.

Sudah tahu basikal mana yang harus dibelikan untuk si kecil? Semoga perkongsian artikel ini bermanfaat untuk dijadikan panduan anda.


Fibrosis sista (cystic fibrosis)

Definisi

Apa itu Fibrosis sista (cystic fibrosis)?

Fibrosis sista (CF) adalah penyakit sepanjang hayat yang menjejaskan sel-sel yang menghasilkan peluh dan mucus. Mukus adalah sejenis cecair yang bersifat licin dan melekit, berfungsi untuk melicinkan dan melindungi membrane mukus. Mukus CF pula adalah pekat dan lebih melekit, di mana ia berpotensi menyumbat paru-paru dan menyebabkan jangkitan pernafasan yang kerap.

CF juga melibatkan pankreas, mengakibatkan gangguan penghasilan bahan kimia khas yang dinamakan enzim untuk menghadamkan makanan. Tanpa enzim, nutrien tidak boleh diserap daripada makanan yang dimakan.

Apakah kebarangkalian Fibrosis sista (cystic fibrosis)?

CF adalah penyakit genetik biasa di rantau utara Eropah. Orang yang mempunyai CF mempunyai jangka hayat yang lebih pendek, namun dengan rawatan moden, ramai pesakit dengan CF hidup sehingga ke pertengahan umur atau lebih tua.

Simptom-simptom

Apakah simptom-simptom Fibrosis sista (cystic fibrosis)?

Tanda dan simptom bagi fibrosis sista adalah pelbagai, bergantung kepada tahap keseriusan penyakit.

Barangkali terdapat juga beberapa simptom yang tidak disenaraikan di atas. Jika anda mempunyai kebimbangan mengenai suatu simptom, sila rujuk doktor anda. Mereka yang menghidap fibrosis sista mempunyai kadar garam yang lebih tinggi dalam peluh mereka. Sebagai contoh, ibu bapa pesakit kebiasaannya boleh merasa sesuatu yang masin semasa mencium anak-anak mereka.

Simptom-simptom lain meliputi:

Tanda-tanda dan simptom pernafasan.

Mereka yang menghidap CF mempunyai mukus yang pekat dan melekit terkumpul dalam saluran pernafasan. Ini mengakibatkan bakteria lebih mudah membiak dan seterusnya menghasilkan jangkitan. Jangkitan boleh menghalang saluran pernafasan dan menyebabkan batuk yang kerap, lalu menghasilkan kahak yang tebal (perlu diludah) atau mukus yang berdarah.

Mereka yang mempunyai CF juga berpotensi mempunyai episod keradangan sinus, pneumonia dan jangkitan paru-paru yang tidak memberikan respons pada antibiotik biasa. Semakin teruk keadaan CF, masalah yang lebih serius boleh timbul seperti pneumotoraks atau bronkiektasis.

Tanda-tanda dan simptom penghadaman.

Dalam CF, mukus yang terhasil boleh menyumbat tiub, atau saluran pada pankreas (sejenis organ dalam abdomen anda). Penyumbatan ini menghalang enzim penghadaman daripada sampai ke usus anda.

Kesannya, usus anda tidak dapat menyerap nutrien protein dan lemak dengan berkesan. Ini akan mengakibatkan cirit-birit atau najis yang besar, berminyak dan berbau busuk. Penyumbatan usus juga boleh berlaku, terutamanya pada bayi yang baru lahir. Kemudian pengumpulan gas berlebihan dalam usus atau sembelit boleh menyebabkan sakit perut dan ketidakselesaan.

Semakin CF bertambah teruk, beberapa masalah lain boleh berlaku seperti:

Pankreatitis. Keadaan ini adalah apabila pankreas anda mengalami keradangan, menyebabkan rasa sakit.

Prolaps rektum. Batuk yang kerap atau masalah pada membuang air besar mungkin menyebabkan pergerakan tisu rektum anda dari dalam ke luar rektum.

Penyakit hati kerana keradangan atau saluran hempedu yang tersumbat.

Diabetes.

Batu hempedu (batu karang).

Bila saya harus berjumpa doktor?

Jika anda atau anak anda mempunyai simptom fibrosissista – atau jika seseorang dalam keluarga anda menghidap fibrosis sista – rujuk doktor anda bagi menjalankan ujian khusus untuk penyakit ini. Segera dapatkan rawatan perubatan jika anda mahupun anak anda mengalami kesukaran bernafas. Tindak balas badan setiap orang berbeza-beza. Perbincangan dengan doktor anda berkenaan apa tindakan yang paling sesuai untuk keadaan anda adalah jalan terbaik.

Punca

Apakah Punca Fibrosis sista (cystic fibrosis)?

Kecacatan pada gen CFTR menyebabkan terjadinya fibrosis sista (CF). Gen ini menghasilkan protein yang mengawal peredaran masuk dan keluar air serta garam dalam sel-sel badan anda. Pada mereka yang menghidap CF, gen ini tidak berfungsi dengan baik. Ini mengakibatkan terhasilnya mukus yang pekat dan melekit serta peluh yang sangat masin.

Seorang kanak-kanak perlu mewarisi satu bahagian gen daripada kedua-dua ibu dan bapa bagi menghidap penyakit ini. Jika kanak-kanak tersebut hanya mewarisi satu bahagian, dia tidak akan menghidap fibrosis sista namun akan menjadi pembawa gen tersebut dan mungkin mewarisi gen tersebut kepada anak mereka sendiri.

Faktor-faktor Risiko

Apakah yang meningkatkan risiko saya kepada Fibrosis sista (cystic fibrosis)?

Faktor risiko bagi CF meliputi:

Sejarah keluarga. Oleh kerana CF merupakan penyakit yang diwarisi, ia selalunya berlegar dalam kalangan ahli keluarga.

Kaum. Walaupun fibrosis sista boleh berlaku pada semua kaum, namun ia lebih lazim dengan orang berkulit putih yang merupakan keturunan masyarakat utara Eropah.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Fibrosis sista (cystic fibrosis) didiagnosis?

Doktor membuat diagnosis fibrosis sista (CF) berdasarkan keputusan ujian-ujian yang pelbagai seperti:

Ujian peluh. Sejenis bahan kimia yang merangsang rembesan peluh diletakkan pada sebahagian kecil kulit. Peluh yang terhasil itu kemudiannya diuji sama ada ia lebih tinggi kandungan garam berbanding biasa.

Ujian genetik. Sampel DNA daripada darah boleh diuji untuk mengenal pasti kecacatan spesifik pada gen yang bertanggungjawab bagi fibrosis sista.

Ujian pada pergerakan usus (dilihat pada najis) dan darah untuk melihat sebarang kesan pada pankreas.

Imbasan x-ray dada atau ujian pernafasan untuk melihat keadaan paru-paru.

CF juga boleh didiagnos dengan ujian pranatal (sebelum lahir).

Bagaimana pesakit Fibrosis sista (cystic fibrosis) dirawat?

Tiada kaedah yang mampu menyembuhkan CF, namun rawatan boleh melegakan simptom dan mengurangkan komplikasi.

Ubatan boleh membantu mencairkan mukus dan mengelakkan saluran paru-paru dari tersumbat.

Antibiotik juga sering diberikan jika ada jangkitan.

Enzim tambahan boleh dibekalkan bagi mengganti enzim pankreas yang terjejas. Diet khas berkandungan tinggi protein dan rendah lemak boleh menambah baik keadaan pemakanan.

Terapi pernafasan juga boleh membantu membuang mukus daripada paru-paru dengan menepuk dada (perkusi dada), berbaring supaya kepala lebih rendah dari kaki.

Pembuangan polip hidung. Doktor anda mungkin menasihati supaya sebarang polip hidung yang menghalang pernafasan dibuang secara pembedahan.

Jika anda mempunyai masalah pernafasan yang teruk, komplikasi paru-paru yang mengancam nyawa atau peningkatan pada rintangan terhadap antibiotik yang digunakan bagi merawat jangkitan paru-paru, pemindahan organ (paru-paru) mungkin menjadi pilihan penyelesaian.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Fibrosis sista (cystic fibrosis)?

CF biasanya melibatkan rasa sakit yang agak kuat. Bagi melegakan ketidakselesaan ini:

Patuhi arahan doktor anda dan berikan ubat dan rawatan sebagaimana ditetapkan. Bawa anak anda bertemu doktor paling kurang 3 ke 4 kali setahun.

Elakkan bersentuhan dengan orang yang mempunyai jangkitan pernafasan.

Dapatkan suntikan mencegah selesema bagi anak anda setiap tahun.

Pastikan anak anda minum air dalam kadar yang mencukupi.

Elakkan anak anda dari menghidu asap dan habuk. Perkara ini akan merengsa paru-paru dan menjadikan CF lebih teruk.

Bersenam secara kerap.

Gunakan enzim tambahan yang dibekalkan. Diet khas berkandungan tinggi protein dan rendah lemak boleh menambah baik keadaan pemakanan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Wanita Bandar Berisiko Putus Haid Lebih Awal Berbanding Luar Bandar, Kenapa?

Baru-baru ini, ada kajian yang kata tinggi risiko untuk wanita putus haid lebih awal jika mereka tinggal di kawasan bandar berbanding kalau tinggal di kawasan luar bandar. Kenapa?

Untuk mendapatkan lebih banyak informasi tentang Kesihatan Wanita, anda boleh klik
di sini
.

Menopaus itu normal dan bukan penyakit

Ada perbezaan besar
 antara wanita yang tidak subur
 dan wanita berpenyakit.

Jika seseorang wanita itu berpenyakit, ia mungkin boleh menyebabkan ketidaksuburan namun tidak semua ketidaksuburan mesti dikaitkan dengan penyakit.

Menopaus adalah merupakan satu fenomena di mana wanita putus haid untuk tempoh sekurang-kurangnya 12 bulan.

Hal ini berlaku kerana ovari tidak lagi mengeluarkan dua hormon penting
dalam mengekalkan kesuburan wanita
 iaitu estrogen dan progestron.

Tanpa kedua-dua hormon ini,
kemampuan reproduktif wanita tamat
 serta-merta.

Usia menopaus bagi setiap wanita adalah berbeza bergantung kepada faktor gaya hidup individu tersebut seperti penggunaan ubat perancang, merokok, obesiti dan kekerapan melakukan aktiviti fizikal.

Purata perempuan di Malaysia mengalami menopaus atau
tanda putus haid
 pada usia di antara 45 hingga 52 tahun.

Putus haid setahun lebih awal?

Baru-baru ini, sekumpulan pengkaji yang diketuai oleh Dr. Kai Triebner telah menerbitkan satu kajian berkenaan dengan kesan persekitaran hijau dan urban terhadap wanita putus haid atau menopaus.

Kajian ini agak menarik kerana wanita yang tinggal di luar bandar mengalami menopaus pada usia 16 bulan lebih lewat berbanding dengan wanita yang tinggal di kawasan bandar.

Secara tidak langsung, ini bermaksud bahawa wanita yang tinggal di luar bandar mempunyai risiko yang lebih rendah
untuk mendapat komplikasi menopaus
 seperti sakit jantung dan tulang rapuh (
osteoporosis
).

Perkara ini bertepatan dengan kajian yang dibuat oleh Ossewaarde pada tahun 2005.

Mereka mendapati bahawa wanita yang mengalami
menopaus pada usia yang lanjut
 mempunyai risiko untuk mendapat penyakit jantung yang rendah.

Hubungan di antara menopaus dan stres

Bermula daripada saat wanita mendapat haid
sehingga mereka mencapai menopaus
, hormon oestrogen perlahan-lahan mengalami penurunan kadar rembesan sehingga tidak cukup untuk ia menampung fungsi sistem reproduktif.

Walaubagaimanapun, kadar rembesan hormon tersebut boleh terganggu sekiranya hormon kortisol mencapai tahap yang tinggi di mana ia boleh mengurangkan penghasilan hormon oestrogen seterusnya menyebabkan
kitaran haid tidak teratur
.

Hormon kortisol dihasilkan oleh kelenjar
adrenal
ketika stres.

Mereka yang tinggal di bandar kebiasaannya mengalami
tahap stres yang lebih tinggi
 berbanding dengan mereka yang tinggal di luar bandar.

Memikirkan kos hidup yang tinggi, terpaksa mengambil masa tambahan untuk bekerja, tersekat dalam kesesakan jalan raya; ini adalah merupakan contoh situasi yang dapat meningkatkan tahap stres semasa tinggal di bandar.

Satu kajian yang dibuat oleh Universiti Dalhousie, Canada mendapati, wanita yang bekerja pada waktu malam mempunyai 9 peratus
risiko untuk menopaus lebih awal
 berbanding dengan populasi wanita umum.

Persekitaran luar bandar yang dikelilingi oleh tumbuh-tumbuhan hijau dapat menurunkan kadar rembesan kortisol seterusnya meningkatkan rembesan oestrogen.

Menurut kajian Dr Kai, ia terbukti melambatkan usia
wanita mencapai fasa menopaus
 seterusnya meningkatkan kualiti hidup dalam jangka masa panjang.

Jadi, buat wanita di luar sana, luangkan lebih masa anda di persekitaran yang hijau kerana ia penting untuk kesihatan anda secara umum dan mungkin boleh buat wanita putus haid lebih lambat.


7 Tanda Kanser Payudara Setiap Wanita WAJIB Tahu!

Tanda kanser payudara mungkin berbeza bergantung kepada individu. Kadangkala, kanser payudara tidak akan menunjukkan sebarang simptom hinggalah pesakit didiagnosis dengan kanser tahap 3 atau 4. Tanda-tanda juga mungkin berbeza mengikut
jenis kanser payudara
 dan sejauh mana kanser telah merebak.

Namun, sebagai langkah berjaga-jaga, anda boleh memeriksa payudara sendiri untuk mengesan sebarang ketulan.

Pakar percaya bahawa
pemeriksaan kendiri
 jika dilakukan bersama ujian pengesanan yang lain boleh membantu pesakit untuk mengesan tanda kanser payudara pada tahap yang lebih awal.

Hanya anda yang benar-benar mengenal payudara sendiri. Oleh itu, anda perlu peka dan perhatikan jika terdapat sebarang abnormaliti pada bahagian payudara anda.

Untuk mendapatkan lebih banyak info tentang Kanser Payudara, sila dapatkannya
di sini.

Tanda
 kanser payudara yang lazim

Antara simptom atau tanda kanser payudara yang lazim ialah bengkak pada bahagian payudara, rasa sakit yang luar biasa dan juga perubahan pada bahagian puting.

1. Bengkak atau ketulan pada bahagian payudara

Ketulan yang tidak pernah sembuh atau hilang merupakan antara simptom terawal
kanser payudara.

Doktor anda boleh mengesan ketulan pada bahagian payudara ketika
melakukan mamogram

sebelum ketulan tersebut dapat dirasa pada badan.

Selalunya, nodus limfa tidak dapat dirasai oleh orang yang sihat. Namun, kadangkala ia boleh membengkak ketika melawan infeksi.

Jika anda sedang demam, normal untuk anda rasa sakit pada sekitar leher ataupun rasa ketulan pada bahagian bawah ketiak.

Namun, bukan semua jenis bengkak atau ketulan pada bahagian payudara bermaksud anda menghidap kanser.

Walau bagaimanapun, sebagai langkah berjaga-jaga, anda boleh berjumpa doktor untuk
pemeriksaan yang lebih lanjut.

2. Sakit yang luar biasa pada bahagian payudara

Kebanyakan kanser payudara menyerang dengan senyap dan tidak akan menunjukkan sebarang simptom.

Tetapi, kajian telah mendapati bahawa 1 dalam 10 wanita yang mengalami tanda-tanda tertentu seperti sakit pada bahagian payudara ketika datang haid mungkin mempunyai
kanser payudara.

Inflammatory breast cancer
 selalunya bermula dengan sakit pada bahagian payudara. Sakit ini diikuti dengan kulit yang kemerah-merahan dan juga bengkak.

Disebabkan kanser ini menyebabkan payudara menjadi bengkak dan sakit, sukar untuk pesakit sedar tentang kehadiran sebarang ketulan.

Oleh itu, jika anda rasa tidak selesa ataupun sakit pada bahagian payudara, segera berjumpa doktor untuk pemeriksaan lanjut. Jika ia bukan kanser, mungkin itu tanda anda sedang menghidap penyakit lain.

Tanda kanser payudara #3. Sakit pada kawasan puting

Geseran pada baju dalam ataupun alahan boleh menyebabkan puting menjadi gatal-gatal. Namun, ia juga merupakan salah satu simptom kanser.

Penyakit Paget merupakan sejenis kanser yang menyerang kawasan puting payudara.

Jika kawasan puting anda bersisik, gatal, kemerahan dan sakit-sakit, anda mungkin menghidap
Paget’s disease
.

Selalunya, wanita akan alami simptom ini selama berbulan-bulan sebelum ia didiagnosis sebagai
kanser payudara.

4. Perubahan pada bahagian puting

Satu lagi simptom kanser payudara adalah rasa sakit pada bahagian puting. Kanser payudara boleh mengakibatkan perubahan pada sel payudara di belakang kawasan puting.

Oleh itu, kadangkala, pesakit akan alami masalah puting termasuk ke dalam ataupun nampak lain dari segi saiz dan juga bentuk daripada keadaan asal.

Walau bagaimanapun, keadaan puting boleh berubah ketika wanita datang haid. Namun, itu tidak bermakna perubahan yang berlaku merupakan sesuatu yang normal dan boleh dipandang ringan.

Baca juga:

Cara Mencegah Kanser Payudara, Ubah Gaya Hidup Anda Bermula Sekarang

 Punca Kanser Payudara Yang Harus Dikenalpasti Lebih Awal

Tanda kanser payudara yang jarang berlaku

Selain simptom di atas, terdapat juga beberapa simptom atau tanda kanser payudara yang jarang berlaku.

Jika anda alami simptom berikut, ia mungkin disebabkan oleh kanser payudara ataupun merupakan simptom penyakit lain.

1. Buah dada membesar secara tiba-tiba- tanda kanser payudara jarang berlaku

Buah dada boleh membesar ketika seorang wanita itu mengalami akil baligh. Namun, jika anda sudah lanjut usia, saiz buah dada yang tiba-tiba membesar merupakan salah satu tanda kanser payudara.

Jangan abaikan rasa sakit tersebut jika ia diikuti rasa pedih ketika dipegang. Perhatikan juga sama ada payudara anda berwarna kemerah-merahan.

Selain itu, payudara yang membengkak akan membuatkan pesakit rasa kulitnya tegang di sekitar kawasan payudara.

2. Ulser pada permukaan payudara

Ulser pada permukaan payudara merupakan sesuatu yang amat jarang berlaku. Namun, ia merupakan salah satu tanda kanser payudara yang tidak patut diendahkan.

Luka dalam bentuk ulser ini boleh terjadi daripada tumor asal (
primary tumor
) ataupun daripada tumor kedua (
secondary tumor
) yang telah merebak.

Kadangkala, pesakit jadi amat takut ketika melihat payudara mereka yang dipenuhi ulser. Mereka kemudiannya enggan berjumpa doktor atas alasan malu ataupun takut.

Luka pada bahagian payudara juga boleh menghasilkan bau yang tidak enak. Ini akan membuatkan pesakit kanser payudara rasa amat sedih dan tertekan.

Kanser yang dibiarkan tidak dirawat akan membentuk luka pada bahagian kulit. Kanser tersebut boleh bergerak menembusi lapisan kulit lalu menghasilkan luka terbuka ataupun ulser pada luar payudara.

3. Kulit rasa sedikit panas

Pesakit yang mengalami
inflammatory breast cancer
 (IBC) boleh mengalami simptom kulit rasa panas, merah, membengkak dan sakit.
Tambah lagi, pesakit yang menghidap IBC juga boleh mengalami demam.

Komplikasi kanser payudara

Berapa pantas kanser payudara merebak?

Kanser payudara
 yang telah melalui metastasis turut dikenali dengan kanser payudara tahap 4. Ketika ini, kanser telahpun merebak ke kawasan lain seperti hati, otak, tulang ataupun paru-paru.

Menurut pakar, kanser payudara memerlukan masa 5 tahun di dalam badan pesakit untuk membentuk kanser. Mungkin semasa kali terakhir anda memeriksa payudara, kanser tersebut masih lagi dalam saiz kecil.

Namun, ia boleh membesar dua kali ganda daripada saiz asal jika dibiarkan tidak dirawat. Ketika anda sudah boleh merasa ketulan tersebut, ia mungkin sudah membesar hingga ⅓ daripada saiz bola golf.

Seperti kanser lain,
sel kanser payudara
 boleh berpecah daripada tumor asal dan bergerak ke bahagian badan yang lain melalui saluran darah ataupun sistem limfa.

Tumor yang berlaku akibat metastasis akan mempunyai sel yang sama seperti sel kanser di bahagian payudara. Jika sel kanser tersebut merebak ke bahagian paru-paru, sel kanser di paru-paru akan terdiri daripada
sel kanser payudara
.

Kanser payudara boleh menyerang kembali apabila pesakit sudah sembuh. Hampir 30% wanita yang
didiagnosis dengan kanser payudara
 akan mengalami kanser lain akibat metastasis.

Walaupun kanser payudara metastasis sukar untuk sembuh secara total, pesakit boleh melakukan
 rawatan
 untuk mengekang penyakit tersebut selama beberapa tahun.

Ada pelbagai
jenis rawatan
 yang boleh menjadi pilihan pesakit kanser. Jika satu rawatan itu dirasakan tidak berkesan, banyak lagi rawatan lain yang boleh dicuba oleh pesakit.

Paling penting, jangan pernah putus asa untuk melawan penyakit ini. Selain itu, anda perlu berehat dan kekal bertenang supaya kualiti hidup tetap terjaga.

Tanda kanser payudara
mengikut tahap

Setiap tahap yang berlainan mempunyai simtom yang berbeza. Sebagai contoh:

Tahap 1:
 Pada tahap ini, simptom sukar untuk dikenal pasti. Mungkin sel kanser wujud pada bahagian payudara, namun ia masih lagi belum merebak ke bahagian lain

Tahap 2:
 Kanser sudah mula merebak. Ketulan muncul lebih besar daripada 2 sentimeter. Kanser juga mungkin telah merebak ke bahagian nodus limfa

Tahap 3:
 Kanser sudah jadi makin teruk. Kulit payudara mungkin telah dipenuhi dengan ulser disebabkan inflamasi. Pada waktu ini, tumor telahpun merebak ke bahagian dada ataupun nodus limfa yang lain

Tahap 4:
 Kanser telahpun menunjukkan semua simptom-simptom yang berkaitan kerana ia telahpun merebak ke bahagian badan yang lain


Pasangan Anda Miang Keladi? Nah, Minta Mereka Baca 5 Tip Ini Untuk Mengawalnya!

Setiap dari kita pasti kenal akan seseorang yang miang keladi bukan? Pantang nampak individu lain jantina sahaja, pasti matanya akan meliar memerhatikan orang dari atas ke bawah.

Individu sebegini selalu sahaja dilabelkan sebagai orang yang
horny
. Ia mungkin merupakan sesuatu yang normal kerana manusia memang lahir dengan nafsu seksual masing-masing.

Namun,
bagaimana jika sifat itu terlampau ketara sehingga menyebabkan orang lain tidak selesa
?

Maka, ia perlu dibuang atau disisih dari dalam diri. Persoalannya, apakah cara kurangkan miang keladi yang paling berkesan dan efektif?

Jom kita sama-sama ikuti artikel ini dengan lebih mendalam lagi!

Miang keladi itu adalah sesuatu yang normal?

Sebelum itu, kita perlu tahu tentang perkara ini terlebih dahulu. Ketahuilah bahawa rasa
horny
yang kita alami itu adalah sesuatu yang normal dan semua orang mempunyainya.

Sudah lumrah manusia untuk seorang lelaki tertarik kepada wanita dan sebaliknya. Apa yang tidak normal adalah jika seseorang itu tertarik kepada manusia yang sama jantina.

Ya,
 memang ramai yang memperjuangkan hak LGBTQ ini
. Pun begitu, kita sebagai rakyat Malaysia dan individu yang beragama Islam khususnya, perlu menolak gejala seks songsang ini kerana ia bertentangan dengan ajaran agama, budaya dan bangsa.

Walau bagaimanapun, menjadi orang yang terlalu miang keladi juga bukanlah sesuatu yang bagus. Ia mungkin membawa kepada pelbagai masalah sosial yang lain seperti
ketagihan menonton video lucah
,
 terlalu kerap melancap
 atau lebih bahaya boleh membawa kepada jenayah seperti cabul dan rogol.

Oleh itu, wajarlah kita mencari jalan untuk membuang rasa
horny
yang berlebihan dalam diri.

Cuba cara kurangkan miang keladi ini!

Anda juga cepat
horny
apabila melihat individu berlainan jantina? Cuba cara ini:

#1. Kurangkan miang keladi dengan mandi

Menurut kajian, cara paling mudah untuk mengurangkan nafsu seksual yang sedang hangat membara adalah dengan mandi. Lebih tepat lagi,
mandi dengan air yang sejuk untuk menenangkan diri anda
.

Cuma, jauhkan tangan anda dari menyentuh alat kemaluan, buah dada atau mana-mana lagi zon erotik anda ketika sedang mandi untuk mengelakkan diri lebih terangsang.

#2. Melakukan senaman di dalam atau luar rumah

Selain itu, anda juga boleh cuba cara yang sangat berkesan dan menyihatkan ini. Setiap kali anda terasa
horny
sahaja, cuba alihkan perasaan dengan melakukan senaman.

Sama ada di dalam atau luar rumah, kedua-duanya tiada beza
. Sebagai cadangan, mungkin anda boleh lakukan senaman dengan menggunakan
punching bag
? Jadikanlah ia sebagai satu sasaran untuk melepaskan perasaan miang keladi anda itu melalui tumbukan dan sepakan .

#3. Minta seseorang untuk mencubit pipi anda

Tidak, ia bukanlah bertujuan menyedarkan anda dari mimpi lena. Sebaliknya, ia untuk membuat anda tersedar atau terbangun dari sikap
horny
yang sedang membelenggu diri anda.

Ini kerana kesakitan adalah sesuatu yang boleh mengubah perasaan dalam diri anda. Dari perasaan seperti gembira, seronok, sedih, marah atau berahi, ia boleh bertukar secara drastik jika tiba-tiba sahaja anda ditimpa kesakitan.

Oleh itu, mintalah bantuan rakan anda untuk mencubit pipi atau apa-apa sahaja yang boleh menimbulkan kesakitan yang minimal untuk kurangkan miang keladi anda.

Cuma jangan sampai menampar atau menumbuk dengan kuat pula ya? Risau terjadi pergaduhan pula nanti.

#4. Meditasi adalah cara kurangkan miang keladi yang bagus

Horny
 adalah satu perasaan yang berlaku apabila terangsang secara seksual melihat individu berlainan jantina. Menurut ajaran agama Buddha,
 kita mampu mengawal apa-apa sahaja perasaan dengan bermeditasi
.

Caranya, cuba tenangkan diri dengan pejamkan mata dan berada dalam keadaan statik seperti duduk bersila dalam masa yang agak lama. Ia mungkin boleh membantu anda untuk mengalihkan perhatian anda.

Namun, ini tidak bermaksud anda perlu menganut agama Buddha pula ya? Hanya amalkan meditasi ini sahaja!

#5. Dekatkan diri kepada Tuhan

Akhir sekali, ini adalah cara yang paling utama. Ketahuilah kerohanian adalah satu unsur yang sangat suci. Jadi, pemikiran kotor anda itu sudah pasti boleh merawat miang keladi yang menyelubungi diri.

Caranya mudah sahaja. Banyakkan berzikir, mengaji atau solat sunat bagi individu yang beragama Islam. Bagi agama lain pula, lakukanlah ritual keagamaan yang boleh membuat anda kembali ke jalan yang benar.

Konklusinya, miang keladi itu mungkin normal bagi setiap individu kerana kita semua punya nafsu seksual terhadap pasangan berlainan jantina. Namun, ia boleh jadi bahaya jika ia terlalu berlebihan sehingga mungkin boleh mengakibatkan
anda terdorong untuk membuat jenayah seperti cabul atau rogol
.

Dalam pada itu, adalah tidak bagus juga otak kita dipenuhi dengan fantasi seks yang hanya akan mengakibatkan pelbagai kesan buruk kepada kehidupan kita. Maka, renung-renungkanlah dan selamat beramal dengan tip yang kami sediakan ini okay!

Baca juga:

Ehem! Ini 7 Tanda Anda Tertarik Secara Seksual Dengan Seseorang…

5 Fakta Tentang BDSM, Fantasi Seks Liar – Betul Ke Boleh Hangatkan Hubungan Anda?

Fetish Seks, Adakah Normal Atau Petanda Gangguan Mental?


Alami Masalah Rambut Gugur Semasa Hamil? Ini Cara Atasinya!

Anda mengalami masalah rambut gugur semasa hamil yang teruk? Ini cara penjagaan rambut
ketika mengandung
 yang boleh anda cuba. Semoga dapat membantu mengatasi
masalah keguguran rambut
anda.

Masalah rambut gugur semasa hamil

Perubahan yang berlaku pada tubuh
badan ibu semasa hamil
 adalah normal. Ada perubahan yang positif seperti seri kehamilan dan banyak juga perubahan yang kurang digemari semasa hamil, antaranya adalah perubahan pada rambut.

Rambut merupakan mahkota bagi wanita, justeru sudah pasti ibu hamil akan memberikan perhatian khusus pada penjagaan rambut mereka. Beruntung bagi sesetengah wanita yang mengalami perubahan rambut lebat semasa hamil.

Ini kerana, hormon tambahan yang
mengalir pada tubuh ibu hamil
 akan beralih ke kitaran rambut menjadikan rambut ibu bertumbuh dengan lebih cepat dan kurang gugur.

Walau bagaimanapun, bukan semua wanita hamil bernasib baik mendapat rambut yang diimpikan semasa hamil. Tidak mustahil juga ibu hamil akan mengalami masalah rambut gugur dan rambut kering.

Oleh itu, penjagaan rambut yang betul adalah perlu bagi memastikan
ibu menjalani alam kehamilan
 yang lancar.

Kenapa berlaku masalah rambut gugur semasa hamil?

Terdapat tiga peringkat pertumbuhan rambut iaitu;

Fasa pertumbuhan aktif

Fasa berehat

Fasa rambut gugur

Lazimnya, ibu hamil akan melalui fasa aktif di mana rambutnya akan terus bertumbuh atau kekal pada
kulit kepala
 serta menjadi lebih lebat berbanding kebiasaan.

Pun begitu, bukan semua wanita akan mengalami rambut lebat semasa hamil. Ada yang mengalami masalah rambut kering kepada
rambut berminyak
, rambut keriting menjadi lurus dan sebaliknya.

Juga, tidak terkecuali, masalah keguguran rambut berlaku semasa
tempoh kehamilan
.

Hal ini terjadi kerana hormon progesteron yang tinggi semasa hamil menyebabkan rambut kehilangan lembapan dan menjadi kering.

Rambut yang kering pula akan mudah bercabang di hujunggnya, sekali gus menyebabkan rambut mudah rapuh dan gugur.

Penjagaan rambut ketika mengandung

Jika anda mengalami masalah rambut semasa hamil, lakukan cara-cara di bawah:

Elakkan daripada melakukan rawatan rambut seperti mewarna, mengeriting ataupun meluruskan rambut semasa hamil.

Ada yang mengatakan kerap bersyampu boleh menambahkan tekanan kepada rambut sekali gus menyebabkan rambut banyak gugur. Bagi
mengurangkan keguguran rambut
, anda digalakkan untuk menggunakan perapi bagi mengurangkan keguguran rambut semasa anda ingin menguraikan rambut. Walau bagaimanapun, pilihlah syampu dan perapi yang mengandungi biotin dan silika.

Elakkan mengikat rambut dengan ketat seperti gaya
ponytail
dan elakkan juga mengikat rambut menggunakan gelang getah, yang mana boleh menarik dan menegangkan rambut anda.

Banyakkan makan buah-buahan dan sayur-sayuran, yang mengandungi
flavonoids
dan antioksidan bagi menyediakan perlindungan untuk folikel rambut serta menggalakkan pertumbuhan rambut.

Gunakan sikat yang bergigi luas semasa menyikat rambut yang basah, kerana struktur rambut adalah rapuh semasa berkeadaan basah.

Amalkan pemakanan atau suplemen yang mengandungi vitamin B kompleks, biotin, vitamin C, vitamin E dan zink.

Pemeriksaan doktor

Jika masalah yang anda alami semakin serius dan kritikal, sebaiknya anda dinasihatkan untuk melakukan pemeriksaan doktor bagi mendapatkan rawatan yang lebih bersesuaian.


Bayi Tidur Lebih Lena Di Bawah Penyaman Udara? Namun, AWAS Dengan Bahaya Ini

Ramai ibu bapa sanggup berbelanja lebih untuk membeli sebuah
penyaman udara
 untuk anak mereka. Ramai yang kata, bayi tidur lebih lena jika di dalam bilik yang berhawa dingin.

Tapi, selamat ke? Lebih-lebih lagi jika bayi baru sahaja lahir ataupun berumur kurang dari setahun, boleh ke gunakan
aircond
 untuk tidurkan bayi?

Ibu bapa jangan risau, kami tahu anda cuma inginkan yang terbaik untuk anak anda.

Jom ikuti artikel kami tentang kebaikan dan keburukan penggunaan penyaman udara semasa bayi tidur.

Untuk mendapatkan lebih banyak info berkenaan keibubapaan, anda boleh klik
di sini
.

Adakah selamat untuk meletakkan bayi tidur di bawah penyaman udara?

Tidak ada masalah untuk meletakkan bayi di bawah
pendingin hawa
.

Malah, dalam keadaan iklim yang panas dan lembap seperti di Malaysia, bayi mungkin rasa lebih selesa jika berada di dalam bilik yang mempunyai
pendingin hawa
.

Kebanyakan doktor bersetuju adalah lebih baik untuk meletakkan bayi di bawah
aircond
 daripada membiarkan bayi dalam keadaan panas di dalam bilik yang tidak mempunyai pengaliran udara yang baik.

Bayi masih lagi tidak boleh menyesuaikan suhu badan kepada keadaan sekeliling seperti orang lain. Oleh itu, bayi lebih mudah rasa panas dan mengalami dehidrasi berbanding orang dewasa.

Bayi juga akan mudah mendapat ruam
 jika berada dalam keadaan panas terlalu lama.

Menurut pakar, bilik yang lebih selesa juga boleh
menurunkan risiko untuk bayi mati mengejut
 (
Sudden infant death syndrome
SIDS).

Jika anda rasa bilik terlalu sejuk, maka, bayi anda pun mungkin rasa yang sama. Oleh itu, cuba sesuaikan suhu supaya bayi anda rasa lebih selesa ya!

Anda juga boleh membaca:

Ibu Boleh Tidur Dengan Anak Tapi PERLU Ikut 11 Kaedah Ini Demi KESELAMATAN Si Manja

Jangan letakkan bayi tidur betul-betul di bawah pendingin hawa!

Jangan biarkan bayi tidur dalam keadaan terlalu sejuk! Suhu yang terlalu sejuk boleh buatkan bayi jatuh sakit.

Selain itu, pastikan suhu adalah di antara 23°C – 25°C. Jika bayi memakai banyak lapisan baju dan juga berbedung, anda boleh sesuaikan suhu mengikut keselesaan bayi.

Jangan letakkan katil anak anda betul-betul di bawah penyaman udara. Lebih-lebih lagi jika
air conditioner
anda sudah lama tidak diservis.

Kadangkala, kuman boleh membiak di dalam penapis pendingin hawa anda. Jika ini berlaku, bilik anda boleh
dicemari dengan udara yang tidak bersih
!

Oleh itu, selalulah servis pendingin hawa anda supaya ia tidak menjadi medan pembiakan bakteria dan fungi.

Selain itu,
elakkan bilik anda daripada dipenuhi debu dan habuk yang berbahaya kepada bayi
. Cuba bersihkan penapis pendingin hawa anda secara manual sekurang-kurangnya 2 kali seminggu.

Tetapi, untuk pembersihan yang lebih berkualiti, pastikan anda panggil seseorang yang pakar ya! Pembersihan secara profesional boleh dijalankan sekali dalam masa 6 bulan.

Anda juga boleh bergilir-gilir menggunakan kipas dan juga
pendingin hawa
. Cara ini bukan sahaja lebih menjimatkan, malah penggunaan kipas angin dapat melancarkan pengudaraan di dalam bilik.

Selain itu, anda juga boleh buka tingkap sekurang-kurangnya dua kali sehari untuk memastikan pengaliran udara yang lebih baik dalam rumah anda.

Udara yang terperangkap terlalu lama di dalam bilik boleh menjejaskan kesihatan anda dan juga bayi. Sebab itulah anda harus pastikan udara dalam bilik adalah bersih supaya bayi anda lebih sihat dan selesa.

Bantu bayi tidur dengan lebih lena

Pasti para ibu dapat menarik nafas lega jika anak mereka boleh tidur dengan lena.

Salah satu cara untuk memastikan bayi dapat tidur dengan baik adalah dengan memastikan suhu berada dalam keadaan yang sesuai untuk mereka.

Jika bayi tidak selesa, pasti tidur mereka pun akan terganggu. Jika terlalu sejuk, bayi akan meragam. Samalah juga jika suhu terlalu panas, anak anda mungkin akan menangis tanda tidak selesa.

Selain daripada menggunakan pendingin hawa, ibu juga boleh mengenakan pakaian yang sesuai pada bayi.

Pilih pakaian yang longgar dan juga diperbuat daripada kapas supaya bayi kekal selesa.

Pakaikan bayi losyen jika anda mahu letakkan bayi anda di dalam bilik yang mempunyai penyaman udara.
Losyen akan pastikan kulit bayi kekal lembap.

Boleh gunakan pendingin hawa, tapi pastikan suhunya sesuai!

Pendingin hawa
 jika digunakan dengan cara yang betul akan datangkan pelbagai manfaat kepada ibu dan juga bayi.

Apa salahnya kan jika bayi tidur dengan lena jika berada dalam
 bilik yang sejuk dan nyaman
. Ibu pun boleh berehat sebentar untuk hilangkan stres.

Penggunaan pendingin hawa tidak bahaya. Apa yang penting, ibu dan bapa haruslah pastikan suhu berada dalam keadaan yang sesuai untuk bayi.

Namun, jika anak anda menunjukkan simptom yang tidak sihat ketika anda menggunakan
air conditioner
, cepat-cepatlah bawa anak anda berjumpa doktor ya!


Keguguran Awal: Punca Dan Pencegahan

Keguguran adalah istilah perubatan yang digunakan untuk proses kehamilan yang berakhir dengan sendirinya, dalam tempoh 20 minggu pertama kehamilan. Ia adalah satu topik yang tidak ada seorang ibu ingin bualkan. Malangnya, keguguran awal, yang berlaku peringkat awal kehamilan, adalah perkara kerap berlaku lebih daripada apa yang kita boleh bayangkan.

Punca keguguran

Apabila berlaku keguguran, ramai wanita akan menyalahkan diri sendiri. Walau bagaimanapun, dalam tempoh 20 minggu pertama, penyebab keguguran paling popular adalah kelainan kromosom.

Ini bermakna sesuatu tidak betul berlaku pada kromosom bayi. Kebanyakan kelainan kromosom disebabkan sel telur atau sel sperma rosak atau berkaitan dengan masalah kesihatan zigot apabila melalui proses pembahagian.

Sebab lain penyebab keguguran, (tidak terhad kepada):

Gaya hidup tidak sihat; merokok, penggunaan dadah, kekurangan zat makanan, minuman berlebihan dan pendedahan kepada radiasi atau bahan toksik.

Bakteria Listeria yang terdapat dalam daging mentah, telur mentah dan produk tenusu tidak dipastur.

Trauma ketika hamil seperti kemalangan kereta.

Masalah hormon, jangkitan atau masalah kesihatan ibu hamil.

Usia ibu hamil melebihi 35 tahun.

Jangkitan penyakit seperti
Lyme
 atau
Fifth.

Penyakit kronik seperti diabetes tidak terkawal, lupus dan lain-lain.

Proses
implantation
telur yang tidak betul.

Simptom keguguran

Tanda-tanda yang menunjukkan anda mungkin keguguran adalah seperti:

Kehilangan tanda kehamilan seperti mual atau muntah.

Mengalami kekejangan ringan hingga ke tahap yang teruk (lebih teruk dari kekejangan ketika haid).

Keluar lendir berwarna putih atau merah jambu.

Faraj menyingkirkan sesuatu yang tidak normal.

Kontraksi yang menyakitkan dan kerap.

Pengurangan berat.

Cara mencegah keguguran

Kebanyakan keguguran disebabkan oleh kelainan kromosom, jadi tidak banyak perkara yang boleh dilakukan untuk mencegahnya. Satu langkah penting adalah untuk berusaha kekal sihat seperti sebelum anda hamil. Berikut adalah beberapa cara untuk melakukannya:

Melakukan senaman secara teratur.

Mengamalkan pemakanan sihat.

Belajar uruskan tekanan.

Memastikan berat badan yang sihat.

Mengambil asid folik setiap hari.

Hindari dari merokok dan minuman alkohol.

Apabila anda mengetahui bahawa anda mengandung, matlamat utama adalah anda perlu untuk kekal sihat sebaik mungkin, berikan anak dalam kandungan persekitaran yang sihat untuk pertumbuhannya:

Sentiasa pastikan perut anda selamat.

Jangan merokok atau berada disekeliling perokok.

Elakkan untuk minum alkohol.

Minta nasihat atau pandangan doktor sebelum mengambil sebarang ubatan tambahan.

Kawal atau elakkan kafein.

Jauhi persekitaran atau terdedah kepada bahaya alam sekitar seperti radiasi, penyakit berjangkit dan x-ray.

Hindari sukan berat atau aktiviti berat yang berpotensi mendatangkan kecederaan.


Khuatir Pakai Pakaian Ketat Semasa Hamil? Kalau Musykil, Baca Ini Dulu Ya Bakal Ibu!

Semakin meningkat usia kandungan, ibu hamil akan mengalami perubahan pada tubuh terutamanya pada bahagian dada, abdomen dan juga bawah badan.

Perubahan bentuk dan saiz ini membuatkan ibu tidak lagi selesa untuk mengenakan pakaian yang biasa dipakai semasa sebelum hamil dan di awal kehamilan.

Jadi,
 pemilihan pakaian semasa hamil
 adalah penting bukan sahaja untuk keselesaan tubuh ibu, tetapi juga bayi!

Pakaian yang sesuai untuk bakal ibu

Disebabkan perubahan bentuk tubuh yang berlaku semasa kehamilan, ibu hamil memerlukan pakaian yang bukan sahaja selesa tetapi juga lembut pada tubuh.

Ketika hamil, anda memerlukan jenis pakaian yang membolehkan kawasan abdomen anda berkembang. Anda boleh mencari pakaian materniti yang banyak dijual di pasaran.

Kebanyakan pakaian materniti dibuat daripada material yang selesa dan sejuk, sesuai dengan keadaan wanita hamil.

Bagaimanapun, terdapat pelbagai jenis dan rekaan pakaian materniti yang boleh dipilih oleh ibu hamil; ada yang longgar dan mampu menutupi tubuh ibu yang semakin membesar, dan ada juga yang mengikut bentuk tubuh badan ibu.

Berikut adalah beberapa tip dalam memilih pakaian materniti:

Cari pakaian yang ringan dan selesa

Elakkan daripada memakai pakaian yang sendat supaya tubuh anda berasa selesa

Pilih pakaian yang menyediakan sokongan pada perut anda

Pakai pakaian ringkas dan selesa untuk anda, dan yakin dengan pilihan pakaian anda

Bolehkah ibu hamil memakai pakaian ketat?

Tiada sebarang kajian yang menyatakan pakaian ketat seperti jeans boleh membahayakan ibu hamil dan juga bayi.

Akan tetapi, ada peraturan tertentu yang ibu hamil perlu patuhi dalam aspek memilih pakaian materniti yang betul.

Ini kerana, pemilihan pakaian yang tidak sesuai dengan keadaan ibu hamil bukan sahaja boleh membuatkan anda rasa tidak selesa,
malahan turut mempengaruhi bayi dalam kandungan anda
.

Kebanyakan wanita tidak menyedari hakikat bahawa rahim boleh menahan tekanan dan melindungi bayi dalam kandungan.

Selain itu, cecair amniotik yang ada di dalamnya boleh melindungi janin daripada daya luaran.

Oleh sebab itu, pemakaian pakaian yang ketat ataupun seluar jeans tidak meletakkan banyak tekanan pada uterus anda.

Walau bagaimanapun, jika anda ingin memakai pakaian ketat dan seluar jeans
semasa pertengahan dan hujung kehamilan
 (trimester kedua dan ketiga), anda perlu ingat beberapa perkara seperti di bawah:

Pilih seluar jeans materniti
: Lazimnya, seluar jeans untuk ibu hamil diperbuat daripada fabrik yang boleh meregang mengikut saiz pinggang anda. Ini bagi mengurangkan tekanan pada abdomen.

Elakkan memakai pakaian yang terlampau ketat
: Meskipun anda ingin menyorokkan
 baby bump,
 namun anda disarankan untuk tidak memakai baju dan seluar yang ketat, terutamanya semasa trimester kedua dan ketiga. Bukan itu sahaja, pakaian yang ketat juga boleh menyekat aliran darah anda.

Jaga kebersihan asas
: Jika anda memakai seluar yang ketat, terdapat kebarangkalian akan berlaku peningkatan rembesan faraj yang seterusnya membuatkan anda berisiko tinggi mendapat jangkitan yis, yang membahayakan anda dan bayi.

Kesan jika bakal ibu memakai pakaian ketat

Terdapat beberapa kesan negatif jika anda memakai pakaian yang ketat semasa hamil. Antaranya:

Pedih ulu hati
 – Pakaian ketat terutama di bahagian pinggang dan perut anda boleh membuatkan anda mengalami pedih ulu hati, iaitu ketidakselesaan biasa yang dialami semasa kehamilan. Ini terjadi kerana tekanan daripada pakaian yang ketat boleh menolak perut dan memaksa kandungan naik ke atas, serta menyebabkan pedih ulu hati.

Kesakitan
 – Pemakaian yang ketat semasa hamil akan membuatkan ibu berasa sakit pada beberapa bahagian tubuh seperti abdomen, dada dan lengan.

Peredaran darah berkurangan
 – Tidak kiralah jika anda sedang hamil ataupun tidak, pakaian yang ketat boleh memperlahankan peredaran dalam tubuh anda, menyekat aliran darah dan membuatkan anda rasa kebas.

Jangkitan yis
 – American Pregnancy Association mendedahkan bahawa pakaian ketat dan kurang udara semasa hamil boleh
meningkatkan jangkitan yis faraj
, terutama jika anda memakai seluar dalam yang ketat.

Hello Health Group tidak menyediakan nasihat perubatan, diagnosis, atau rawatan.

Baca juga:

Nak Tampil Seksi Ketika Hamil? Cuba Buat 6 Cara Bijak Ini, Pasti Anda Lebih Menggoda!

Ini 7 Pemakaian Wanita Hamil Patut ELAK – Ada Juga Tip Berpakaian Selesa Semasa Mengandung

Nak Pakai Apa Hari Ni? Tip Mudah Pemilihan Pakaian Bagi Ibu Hamil

Bakal Ibu Yang Suka Berfesyen, Ini 6 Tip Bergaya Dengan Baju Mengandung!

Bagaimana untuk Berpakaian Cantik Apabila Mempunyai Kanser Payudara


Bahaya Isteri Hamil Jika Suami Usia 40-an, Ada 5 Risiko Yang Anda Wajib Tahu!

“Doktor, umur saya dah lebih 40 tahun. Kalau saya mengandung lagi, apa risikonya?” Pun begitu, pernahkah anda tertanya-tanya tentang risiko yang terpaksa dihadapi ibu hamil jika si suami lewat usia 40 tahun ke atas?

Soalan sebegini selalu sahaja diajukan kepada doktor oleh wanita yang ingin hamil walaupun sudah berusia lebih 40 tahun.

Buat anda yang belum tahu, 40-an adalah usia di mana wanita tidak lagi digalakkan untuk mengandung.

Ini kerana terdapat beberapa risiko kehamilan lewat usia buat wanita.

Antara yang paling popular adalah
risiko mendapat anak autisme akan menjadi lebih tinggi
 jika wanita mengandung pada usia tua.

Jom sama-sama kita ikuti artikel ini untuk mengetahui lebih lanjut tentangnya!

Untuk mendapatkan lebih banyak info tentang Kehamilan, sila dapatkannya

di sini.

Ia bukan salah pasangan wanita sahaja

Hakikatnya, kita selalu sahaja menyalahkan golongan wanita sekiranya berlaku sebarang masalah berkaitan kehamilan.

Namun, kita juga perlu tahu golongan lelaki juga tidak boleh terlepas begitu sahaja.

Sebagai contoh, kita boleh lihat dari aspek kesuburan. Pasangan yang mahu hamil dengan cepat dan mudah perlu subur kedua-duanya. Ini bermakna,
jika salah seorang tidak subur, ia tetap sukar
.

Samalah juga halnya dengan perkara ini. Bukan sahaja usia isteri yang perlu diambil kira malahan usia suami juga sama!

Kedua-duanya memainkan peranan dalam menurunkan atau meningkatkan risiko kehamilan.

Menurut perkongsian Dr. Imelda Balchin melalui laman sosial Facebook beliau, ada beberapa risiko kesihatan buat bakal bayi jika usia bapanya semakin tua – 40 tahun ke atas.

“Semakin tua usia bapa, semakin tinggi risikonya. Inilah dinamakan
dose-response relationshi
p”, jelas beliau lagi.

Persoalannya, apakah risiko-risiko yang diperkatakan itu?

Risiko isteri hamil anak suami lewat usia

Di Malaysia,
tiada sebarang peraturan yang menghalang atau melarang anda dan pasangan untuk memiliki anak
 pada usia bila sekalipun.

Ia adalah terpulang kepada anda untuk memikirkannya secara rasional.

Pun begitu, ada beberapa risiko isteri hamil anak suami lewat usia yang kalian perlu tahu, iaitu:

#1. Suami lewat usia punca keguguran bayi

Pertama sekali, ini adalah risiko yang paling dibimbangi akan terjadi.

Ini kerana isteri yang hamil anak suami lewat usia dikatakan akan meningkatkan risiko keguguran bayi sebelum minggu ke-20 kehamilan (
stillbirth
).

#2. Suami lewat usia punca kecacatan bayi

Selain itu, kehamilan isteri dengan suami yang berusia 40 tahun ke atas juga boleh meningkatkan risiko kecacatan bayi – kelainan pada pertumbuhan tengkorak, anggota tubuh badan dan jantung bayi.

#3. Autisme

Seperti mana yang selalu kita baca atau dengar,
wanita yang hamil lewat usia berisiko melahirkan anak autisme
.

Namun, kajian juga menunjukkan ia boleh terjadi jika si suami berusia 40 tahun ke atas.

#4.
Childhood Acute Lymphoblastic Leukaemia

Buat anda yang belum tahu mengenai terma ini, ia adalah sejenis kanser darah di mana penghasilan sel darah putih tidak normal.

Ia berisiko terjadi kepada bayi dengan ibu atau bapa yang lewat usia.

#5. Skizofrenia

Akhir sekali, terdapat kajian yang mengatakan bahawa usia isteri atau suami lewat usia dan tua akan meningkatkan risiko anak lahir dengan penyakit mental skizofrenia.

Namun, ini cuma sekadar satu risiko dan tidak semestinya akan terjadi.

Walau bagaimanapun, adakah anda mahu berhadapan dengan risiko-risiko yang dinyatakan ini? Tepuk dada tanya selera…

Konklusinya, tiada siapa yang dapat menghalang atau melarang sesiapapun hamil pada usia yang mereka mahu.

Sebaliknya, kita hanya mampu memberikan nasihat, maklumat atau informasi yang boleh membantu kalian membuat keputusan sendiri.

Pertimbangkanlah faktor bilangan anak, tahap kesihatan anda dan pasangan, kewangan, kerjaya dan ekonomi anda
sebelum memutuskan untuk menambah ahli keluarga
.

Selain itu, pertimbangkan juga faktor usia anda. Adakah anda mahu risiko-risiko yang kami nyatakan ini menimpa anak anda?

Jika tidak, sila berfikir dengan wajar sebelum membuat keputusan.


Penjagaan Bayi Minggu Ke-23

Perkembangan & Pelakuan

Perkembangan bayi anda.

Bayi anda lebih baik mengesan objek yang sangat kecil dan benda yang bergerak.
 Pada ketika ini, mereka mungkin dapat mengenali objek selepas melihat sebahagian daripadanya – seperti mainan kegemaran mereka di bawah selimut. Ini akan menjadi asas sorok-sorok permainan anda akan bermain pada bulan-bulan akan datang. Mereka juga boleh mengikuti objek daripada pandangan mereka.

Anda juga boleh melihat bahawa mereka akan mencapai satu blok (atau objek lain) di atas meja jika dekat dengannya, dan apabila mereka telah mendapat satu, mereka hanya boleh pergi selepas satu saat.

Pada minggu ke-23, bayi akan dapat:

Duduk tanpa bantuan anda;

Mengesan beberapa objek yang sangat kecil dan menjejaki objek yang bergerak;

Mengenali objek apabila melihat sebahagian daripadanya;

Mencapai bata atau sesuatu yang lain di atas meja jika anda dekatkannya.

Sokongan bayi anda.

Pada minggu ke-23, bayi mula melihat warna. Membaca buku-buku yang mempunyai banyak warna atau bermain dengan blok warna adalah cara yang baik untuk membantu bayi anda belajar palet.

Tepuk dan berikan bayi anda sesuatu untuk palam dan dihisap, hanya beberapa item baru juga boleh menjadi berkesan untuk meningkatkan kesedaran terdapat barangan dan morfologinya.

Kesihatan & Keselamatan

Apa yang patut saya bincangkan dengan doktor?

Kebanyakan doktor tidak akan menguruskan pemeriksaan kesihatan untuk bayi anda bulan ini. Dari sudut positif, ia bermakna bahawa bayi tiada masalah yang serius; dari segi negatif adalah bahawa anda tidak akan dapat mengenali bagaimana bayi berkembang. Sediakan soalan untuk pemeriksaan pada bulan depan, tetapi jangan takut untuk menghubungi doktor anda segera jika anda mempunyai apa-apa masalah yang merisaukan anda.

Apakah yang patut saya tahu?

Berikut adalah beberapa perkara yang perlu anda tahu:

Memahami carta pertumbuhan

Doktor anda akan membuat kesimpulan potensi pertumbuhan keseluruhan anak anda dengan mengukur berat badan, ketinggian dan lilitan kepala dan dibandingkan dengan data yang sama, dan juga dengan keputusan sebelumnya. Jika terdapat perbezaan dalam perkadaran yang berbeza, ini mungkin menunjukkan bahawa bayi yang mengalami masalah kesihatan yang boleh menjejaskan toleransi dan penyerapan nutrien. Doktor anda akan menggunakan kadar pertumbuhan dalam peratusan untuk mempertimbangkan bagaimana bayi anda membangun berbanding dengan rakan-rakan mereka.

Jangan bimbang jika bayi anda tidak mendapatkan ukuran berat badan atau ketinggian, setiap bayi mempunyai kadar pertumbuhan yang berbeza. Pertumbuhan bayi boleh perlahan dalam tempoh ini, jadi ia boleh meningkat pada peringkat lewat atau sebaliknya. Kelajuan pertumbuhan dan indeks jisim badan boleh bergantung kepada genetik. Selain itu, kesihatan mereka juga dipengaruhi oleh pelbagai faktor, termasuk alam sekitar, perangai dan tahap aktiviti. Berbincang dengan doktor anda jika anda mempunyai sebarang keraguan.

Menarik telinga

Jari tangan dan tangan
, jari kaki dan kaki dan telinga semua bahagian yang boleh menyebabkan rasa ingin tahu. Bayi anda akan mula meneroka bahagian badan mereka. Jika mereka tidak menarik dan tarik pada telinga mereka, mereka mempunyai kecerewetan dan demam, tiada apa yang perlu dibimbangkan. Jika terdapat tanda-tanda ketidakselesaan dan demam, bayi anda mungkin mempunyai jangkitan telinga atau tumbuh gigi. Ia adalah penting untuk memaklumkan doktor anda sebarang bunyi yang tidak normal.

Ekzema

Bayi anda mungkin mengalami ekzema, keadaan kulit biasa yang menyebabkan tompok kulit menjadi kasar dan gatal.

Berikut adalah maklumat yang penting dalam membantu anda berurusan dengan ekzema pada bayi:

Potong kuku: Pastikan kuku bayi anda pendek yang mungkin untuk mengurangkan kecederaan jika mereka menggaru.

Mengehadkan mandi: Pendedahan berpanjangan kepada sabun dan air akan meningkatkan kekeringan kulit, jadi hadkan masa mandi kepada tidak lebih daripada 10 atau 15 minit, gunakan sabun yang lembut juga. Anda tidak boleh membiarkan bayi anda direndam di dalam air sabun. Selepas mengeluarkan bayi air, anda perlu menggunakan pelembap untuk bayi anda.

Gunakan losyen: menyapu banyak losyen tidak menyakitkan bayi selepas mandi, kulit bayi masih lembap. Walau bagaimanapun, anda tidak perlu menggunakan minyak atau krim seperti Vaseline untuk kulit bayi.

Menyesuaikan persekitaran: terlalu panas, sejuk atau udara kering boleh membuat ekzema lebih teruk, jadi anda harus cuba untuk mengelakkan bayi di luar dalam cuaca buruk. Pastikan rumah anda tidak terlalu panas atau terlalu sejuk, dan menggunakan pelembap untuk kekal udara lembap.

Memakai pakaian yang diperbuat daripada kapas (kapas): berpeluh boleh membuat ekzema lebih teruk, jadi anda tidak boleh membiarkan bayi memakai pakaian daripada serat sintetik, bulu dan memakai terlalu banyak lapisan pakaian.

Pelarasan diet: di bawah pengawasan doktor, sila keluarkan apa-apa makanan yang cenderung untuk menggangg dan boleh membuat keadaan ekzema yang lebih serius.

Kerisauan Saya

Apa yang saya risaukan?

Berikut adalah beberapa perkara yang mungkin merisaukan anda:

Memberi makan di kerusi

Tidak ada cara yang bersih untuk memberi makan kepada bayi anda. Anda mungkin berfikir memberi makan bayi anda di atas riba anda adalah cara yang terbaik tetapi ia boleh menjadi tidak kemas/comot dan paling tidak berkesan. Cara terbaik adalah untuk mencari kerusi makan yang selamat dengan tali keselamatan. Anda perlu sentiasa mengawasi bayi anda pada setiap masa. Walaupun dengan sokongan dan tali keselamatan, bayi anda boleh mendapatkan kusut atau jatuh. Bayi anda pada usia ini mungkin tidak dapat duduk tegak dan mungkin masih memerlukan sokongan. Apabila bayi anda boleh duduk dengan baik, ia adalah masa untuk anda untuk beralih ke kerusi yang tinggi untuk bayi.